text:
कतेक सहज छैक कोनो भाषाक क्लीष्टता केँ दूर करब
– प्रवीण नारायण चौधरी, संपादक, मैथिली जिन्दाबाद
संसार मे एहेन कतेको भाषा भेलैक जेकर क्लीष्टताक कारण जनसामान्य ओकर शुद्ध आ प्रचलित मानक पर आधारित लिखित वा मौखिक स्वरूप केँ नहि अपना सकल अछि। लेकिन कोनो भाषा केँ नहि अपनेबाक कारण केवल क्लीष्टता केँ नहि देल जा सकैत अछि, जाहि भाषा केँ जतेक बेसी प्रयोग करबाक स्थिति, जरूरत आ आवश्यकता होइत छैक, ताहि भाषा केँ सीखबाक, प्रयोग करबाक आ उपयोग करबाक अवस्था ओतबे बेसी होइत छैक। ओहेन बहुल्यजनक उपयोगी व बहुल्य-प्रयोगी भाषा कतबो क्लीष्ट रहतैक, लोक ओ सीखि लैत अछि आर तदनुसार ओकर व्यवहार जन-जन मे प्रचलित होइत चलि जाइत छैक। क्लीष्टताक आधार पर कठिनाह भाषाक सूची मे संस्कृत सेहो छैक। अंग्रेजी सेहो एक क्लीष्ट भाषा मानल जाइत छैक। संस्कृतक उपयोगिता आइ जनसामान्य लेल नगण्य छैक, तेँ संस्कृत सँ जनसामान्य सँ दूर भऽ गेल। जखन कि अंग्रेजीक क्लीष्टताक बावजूद आजुक संसार मे अंग्रेजीक उपयोगिता आ प्रयोगक प्रचूरताक कारण जनसामान्य सेहो अंग्रेजी सीखय लेल बाध्य अछि किंवा सीखि लैत अछि। एकटा साधारण मोबाईल जेकर आरम्भिक भाषा अंग्रेजिये टा रहल ओहो करोड़ों गैर-अंग्रेजीभाषाभाषी केँ अंग्रेजी सीखय लेल मजबूर कय देलक।
यदाकदा मैथिली भाषाक जाहि स्वरूप केँ पैछला १०० वर्ष मे लिखित रूप मे प्रयोग कयल गेलैक अछि ताहि पर सेहो ‘क्लीष्टता’ केर आरोप योग्य-अयोग्य दुनू तरहक लोक द्वारा लगायल जाइत छैक। एतय स्पष्ट कय दी जे पढ़ब-लिखब व उच्चारण संग अन्य वैयाकरणिक नियमानुसार शुद्ध-अशुद्ध भाषाक तौर पर प्रयोग मे कठिनाई केँ क्लीष्टता कहल जा रहल अछि। नेपाल मे खास तौर पर नव व्यवस्था केँ लागू करबाक महत्वपूर्ण समय मे मैथिली भाषा पर एहि तरहक विमर्श केँ जन्म दैत एकटा खास राजनीतिक सोच किछु बेसिये सक्रिय देखा रहल अछि। मैथिलीक विभिन्न बोली केँ भाषाक नाम देबाक काज सँ लैत आगामी जनगणना मे मैथिली मातृभाषाक संख्या कोनाहू कमजोर करबाक एकटा षड्यन्त्रमूलक तत्त्व अनावश्यक उपद्रव करैत देखा रहल अछि। आर एहि उपद्रवी तत्त्व केँ तखन बल भेटि जाइत छैक जखन स्वयं मैथिली भाषाक कइएक साधक आ साहित्यसेवी अपना-अपना तरहें आरोप केँ स्वीकार करैत भाषाक क्लीष्टता केँ दूर करबाक लेल कय तरहक कपोलकल्पित सहजीकरण-सरलीकरण आदिक बात उठबैत अछि। ई लेख एहि विन्दु पर केन्द्रित अछि।
नेपाल देश मे लोकतांत्रिक संघीय गणतंत्र केर नया राजनीतिक स्वरूप स्थापित भेलाक बाद संघीयता केँ बलवान बनबयवला अवयव बहुभाषा-बहुधर्म-बहुसंस्कृति केँ ‘एकल-भाषा-एकल-भेष’ केर नीति सँ इतर लागू करबाक संक्रमणकालीन व परिवर्तनशील अवस्था छैक। एहि लेल २०१५ ई. मे घोषित नव संविधान द्वारा किछु आधारभूत बुन्दा तय करैत भविष्यक वास्ते भाषा आयोग गठित कयल गेलैक अछि। ई बात एखन विमर्श मे नहि लेब जे ओ भाषा आयोग कतेक पूर्णता एखन करीब आधा कार्यावधि समाप्त भेलोपरान्त पाबि सकल, एखन एतबा जे आयोग अपन काज आरम्भ कएने अछि। आयोग द्वारा एखन धरि कोनो भाषाक स्वरूप, ओकर साहित्यक इतिहास, लिखित आ मौखिक स्वरूप पर कोनो तरहक समीक्षात्मक वा विश्लेषणात्मक टिप्पणी, ई सब कतहु कोनो भाषा अथवा बोली लेल नहि देखाइत अछि, लेकिन गाहे-बगाहे मैथिलीक नाम पर संचालित कइएक संस्था आ गोटेक भत्ताभोगी गैर-सरकारी वा अन्य भाषाक नाम पर बनल संस्था मैथिली केन्द्रित रंग-बिरंगी बात-विमर्श मे उलझल देखाइत छैक। कारण बौद्धिक, भाषिक, साहित्यिक वा कोनो अन्य शैक्षणिक सहुलियत लेल नहि अपितु राजनीतिक तौर पर प्रभावित सोच जे नेपाली बाद मैथिली मात्र सब सँ सबल भाषा थिकैक आर ई अधिकारसम्पन्न भेला सँ कियो खास वर्गक लोक बेसी लाभ उठा लेतैक – केवल एहि आशंका मे मैथिलीक चिरफाड़ करब शुरू कय दैछ। एहि लेख मे एहि तरहक विन्दु पर पाठकवर्ग व आम सरोकारी केर ध्यानाकर्षणक लक्ष्य लेल गेल अछि।
जनकपुर मे सक्रिय मैथिली साहित्यकार सभा केर सभापाल प्रेम विदेह ‘ललन’ केँ सेहो सहजीकरण-सरलीकरण केर पक्ष मे कइएक बेर आवाज उठबैत देखल गेल अछि। एक भाषा-साहित्य पर विमर्श लेल नवगठित युवा समूह ‘तीरभूक्ति’ जतय नेपाल संग-संग भारतहु केर कइएक युवा पीढीक चिन्तक संग वरिष्ठ आ अनुभवी लोकक हुजुम उपस्थित अछि, ओतहु एहि ‘मैथिली मे सब जाति-समुदायक बोली केँ समेटबाक आ शब्दकोश व लेखनक मानक आदि केँ सहज बनेबाक’ चर्चा कतेको बेर कयल जा चुकल अछि। एखनहुँ एहि तरहक चर्चा निरन्तरता मे अछि। अफसोस जे ओतय भाषा विज्ञान बुझनिहार, व्याकरणक आधारभूत बात आ विचार बुझनिहार, मैथिली भाषा आ साहित्यक विभिन्न स्वरूप पर जानकारी रखनिहार वा योग्यताक आधार पर आधिकारिक वक्तव्य देनिहार लोक नदारद छैक, तैयो मैथिली मे सहजीकरण-सरलीकरण केर अपन-अपन डफली आ अपन-अपन राग अलापल जा रहलैक अछि। तहिना भारत मे गैर-ब्राह्मण-कायस्थ वा सवर्ण केर अतिरिक्त आम जनसमुदायक लोक केँ भाषा-संस्कृति सँ जोड़बाक लेल बनल एक विशिष्ट अभियान ‘सुच्चा मैथिल’ सेहो एहि तरहक वकालत पैछला कइएक बैसार आ विमर्श मे कयलक। कतेको भाषा-अभियानी सेहो एहि परिवर्तनक पक्षधर छथि आर कतेक विद्वान्-विमर्शकार सेहो सहजीकरण-सरलीकरणक वकालत करैत रहैत छथि।
मिथिलाक लोक आ लोकरीति केर अध्ययन कहैत छैक जे हरेक जाति व समुदायक अपन किछु विशिष्टता छैक। जीवनशैली, बोलचालक शैली, रहन-सहन, रीति-रिबाज आदि सब किछु अलग-अलग छैक। शिक्षा आ साक्षरताक अवस्था संग भाषाक ज्ञान, व्याकरण बोध, विषय संसर्ग, रुचि – ई सब किछु हमेशा सँ पूर्वकालहि सँ अलग-अलग देखल गेलैक अछि। पूर्वकाल मे सामन्ती युग, जमीन्दारी प्रथा, कइएक प्रकारक विभेद, छुआछुत – अस्पृश्यता, श्रम विभाजनक कारण आपस मे कय तरहक भावनात्मक आ व्यवहारिक भेदभाव – एकर प्रभाव समाज मे अलग-अलग वर्ग पर पड़बे केलैक। आधुनिक शिक्षा पद्धति आ सामाजिक संरचनाक संग राज्य संचालन पद्धति मे जातीयताक ओना त कोनो सीमा वा बन्धन नहि छैक, लेकिन राजनीतिक सोच आ विगत केर पछुआपन एवं विभेद केँ संबोधन करबाक लेल ठाढ कयल गेल एक विशेष तरहक आरक्षण आ सामाजिक न्याय केर कारण आइयो जाति-पाति आ अन्तर-सामुदायिक बात-विचार मिथिला समाज मे चरम पर छैक। भाषा आ बोलीक अन्तर केँ एहि राजनीति केर शिकार बनाकय मैथिली केँ खन्डित करबाक कुत्सित कार्य भऽ रहलैक अछि, ई कहय मे कोनो अतिश्योक्ति नहि होयत।
सब सँ दुखद बात ई छैक जे एखन धरि प्राथमिक शिक्षा मे मैथिली भाषा अनिवार्य रूप सँ कतहु आ केकरहु लेल लागू नहि भऽ सकलैक अछि। भारतक संविधानक आठम अनुसूचीक भाषा रहितो, संविधानक मौलिक अधिकार रहितो, आइ धरि मैथिलीभाषाभाषीक धियापुता केँ प्राथमिक शिक्षा निज मातृभाषाक माध्यम सँ पर्यन्त नहि भेटलैक अछि। औपचारिक पढाई कएने बिना सबटा ओकालति अनठेकानी पंचे डेढ सय केर तर्ज पर करब स्वयं मे एकटा सवाल त छोड़िते छैक, ईहो संकेत करैत छैक जे मिथिला मे एहि तरहें जाति-पाँति केर नाम लय केँ भाषा केँ खन्डित करबाक दुष्परिणाम निकट भविष्य मे केहेन पड़तैक। भारत सनक स्थापित संघीय लोकतांत्रिक गणतंत्र मे जे-जे राज्य एहि तरहें जातीय आधार पर विखन्डित भेल, आखिर ओकर विकास कतेक भऽ सकलैक एहि ७ दशक मे ओ अध्ययन करय योग्य आ समाज केर हरेक व्यक्ति-वर्ग लेल बुझय योग्य विषय थिकैक। तखन फेर नेपाल मे एकर पुनरावृत्ति सँ केकरा लाभ भेटतैक? के छियैक ओ तत्त्व जे मैथिलीक वर्चस्व सँ एना भाषा आयोगक पूर्णकालिकता सँ पूर्वहि एना घबरा उठल अछि जे मैथिल-मैथिल केँ बोलीक विविधताक नाम पर लड़ाकय अपन गोटी लाल करय चाहि रहल अछि? स्पष्ट छैक जे नेपाल मे जेकरा संघीयता बेमोने आनय पड़लैक अछि, जे बहुभाषा-बहुधर्म-बहुसंस्कृति केर सम्मानक मात्र ढोंग करैत अछि आर कोहुना एकल भाषा नीति केँ समूचा नेपाल मे हावी बनाबय चाहि रहल अछि, शंकाक घेरा मे वैह पड़ैत अछि। ओकर लय-लय मे हय-हय करय पहुँचि जाइत अछि अदूरदर्शी आ निरक्षर समाज – मिथिलाक पिछड़ा वर्ग आ दलित केँ एहि भुमड़ी मे फँसायल जा रहल अछि।
मैथिली साहित्यकार सभाक सभापाल प्रेम विदेह सँ हम जिज्ञासा कयल – मैथिली भाषाक सहजीकरण-सरलीकरण लेल कोनो आधिकारिक डेग मैथिली साहित्यकार सभा उठौलक अछि एखन धरि? यदि हँ त एहि लेल गठित समितिक सम्बन्ध व समितिक सदस्यक योग्यता सम्बन्धी किछु जनतब हमरा उपलब्ध कराकय अनुगृहीत करू।
श्री प्रेम विदेह कहलथि, “अखनधरि योजना मात्र बनल अछि। लकडाउन आ परिस्थिति अनुकूल भेला बाद वरिष्ठ साहित्यकार – विद्वान क बैसार क काज आगा बढाओल जाएत।”
हम – अच्छा! दोसर जिज्ञासा – कि पहिने सँ उपलब्ध शब्दकोश केर अध्ययन कोनो शोधकर्ता द्वारा अथवा भाषाविद द्वारा कहियो भेल? सरलीकरण आ सहजीकरण लेल काज करब जरूरी अछि से कोन आधार पर निर्णय लेल गेल?
श्री प्रेम विदेह ललन – हम अपन संस्थाद्वारा जे ९ वर्ष सँ मैथिली भाषा आ विद्यालय मे प्राथमिक तहमे पाठ्यपुस्तक लागु करबाक अभियान चलबैत आएल छी तकर जमिनी अनुभव। धनुषा जिल्ला मे जिल्ला स्तरीय शैक्षिक विमर्श, महोत्तरी, धनुषा, सिरहा जिल्ला शिक्षा कार्यालय मे ज्ञापन पत्र। कतेको शिक्षक, प्र.अ. के शिकाइत। सिरहा कौलेजक चीफ सहित कहलनि, मैथिली पाठ्यपुस्तकक भाषा कठिनाह अछि – जनभाषा नै छै। साहित्यकार सभा के कार्यक्रम मे सामाजिक विकास मन्त्रीयो यैह बात कहलनि, मैथिली के सरल बनाओल जाए। वरिष्ठ साहित्यकार भ्रमर जी बार बार मुद्दा उठाइए रहल छथि। प्रसिद्ध भाषाविद् डा. योगेन्द्र प्रसाद यादव आंगनक सम्पादकीयमे प्रष्ट रुप सँ मैथिलीक सरलता आ जनभाषाक बात उठौने छथि। साहित्यकार रोशन जनकपुरी अपन हिसाब सँ जनभाषाक प्रयोग वर्षो सँ क रहलाह अछि। हमरा-अहाँक लेल खास समस्या नै अछि। जन-समस्या छै। हिन्दी त नेपाली विद्यालयमे पढाइ नै होइछ मुदा हिन्दी पत्र-पत्रिका, किताब आसानी सँ पढि लैए लोक। मैथिली मे अस्सी मनक पानि परि जाइछै। यदि मैथिलीक भविष्य सुरक्षित रखबाक अछि त सरलता परम आवश्यक भ गेल अछि प्रवीण बाबू।
उपरोक्त वक्तव्य मे बहुत रास महत्वपूर्ण पक्ष केँ सोझाँ रखलनि अछि श्री ललन। पक्षकार लोकनिक नाम सहित हुनका लोकनिक पक्ष सेहो रखलनि अछि। हिन्दीक उदाहरण देलनि अछि। स्वयं जे भाषा लिखने छथि तेकरा हमर अपन मैथिली भाषाक उच्चारण अनुसार हिज्जे आदिक कोनो संशोधन-संपादन पर्यन्त हम नहि केने छी। हुनकहि लेखनशैली केँ जहिनाक तहिना अपने सभक बीच राखि देने छी।
दोसर दिश हम स्मृति मे अनैत छी संस्कृतक सरलीकरणक बात। संस्कृतहु मे कतेको सामान्य शब्द जे हिन्दी, मैथिली, भोजपुरी, पंजाबी, बंगाली आदि भाषा मे प्रयोग मे अछि तेकरा सहजहि स्वीकार करैत भाषा लेखन-वाचन केर बात सरलीकरणक तौर पर प्रयोग करबाक सिफारिश कयल जेबाक बात विद्वान् डा. पंकज मिश्र केर उक्ति केँ मोन पाड़ि रहल छी। तहिना हिन्दी मे सेहो चन्द्रविन्दु, अनुस्वार, संयुक्ताक्षर संग आंचलिक भाषिका-शब्दक प्रयोग केर बात मित्र संजीव सिन्हा सँ सुनल मोन पाड़य चाहब। फणीश्वर नाथ रेणु केर हिन्दी उपन्यासक लोकप्रियता आंचलिक शब्दक वृहत प्रयोग लेल भेल सेहो मोन पाड़य चाहब। हिन्दी फिल्म मे बिहारी टोनक हिन्दीक प्रयोग बिहारक बहुल्य लोक केर रंजन सँ आब सामान्य फैशन बनि जेबाक बात सेहो एतहि मोन पाड़य चाहब। मुदा ई सब बात प्रयोग करैत-करैत स्वतः एकटा स्वरूप बनि जेबाक बात कठोर सत्य थिक जे मैथिली मे कहिया सँ आ केना-केना के-के करत एहि दिशा मे सभक ध्यानाकर्षण करय चाहब। राजविराज केर ओ मैथिली सम्मेलन जाहि मे कहल गेल छल ‘जएह बजैत छी सएह मैथिली’ – एकरा व्यवहार मे, लेखन मे, वाचन मे आर आब आगामी प्रदेश विधान मे लागू करबाक वातावरण लेल केना आ के सब काज करत ताहि दिशा मे सेहो सभक ध्यानाकर्षण चाहैत छी। करत-करत अभ्यास, जड़मत होत सुजान! करिते-करिते हेतैक। मैथिल केँ तोड़ियौ नहि, मैथिली एक्के थिकैक आ सभक बोलीक शब्द बाकायदा विद्वान् शब्दकोशकार डा. योगेन्द्र प्रसाद यादवक शब्दकोश मे समेटल छैक। पढाई त शुरू करबाउ! देखियौ न फेर आगाँ कि सब होइत छैक!


c: text/html

text:
राज्य भरी मे लगातार सड़कक निर्माण कायल जे रहल अछि। मुदा आइयो सुपौल जिलाक कैको हिस्सा मे सड़क आओर पुल विभागीय उपेक्षा केर दंश झेल रहल अछि। ताजा मामला सुपौल जिलाक प्रतापगंज-करजाइन बाजार लिंक रोड के अछि। एता बरख 2008 मे विभाग द्वारा बनाओल गेल पुल क्षतिग्रस्त भ' गेल अछि, जाहिक एखन धरी जीर्णोद्धार नहि भेल अछि।
प्रतापगंज करजाइन बाजार लिंक रोड पर बनल एहि पुलक दुर्दसा केर अंदाजा एहिसँ लगाओल जे सकैत अछि कि पुलक सरिया तक बाहर निकलल अछि। लोग पुलक मध्य सँ अप्पन वाहन नहि ल' जायत छथि कात सँ निकालैत छथि। सभके डर बनल रहैत अछि पुलक सरिया कही हुनकर सर्वनाश नहि क' दिया। कौछ जोका अस्थिर - अस्थिर गाड़ी सभ एहि पुल परसँ गुजरती अछि।
एहि पुल पर कखन कोनो बड़का हादसा भ' जाय किनको पता नहि। एक तेँ पुलक सरिया बाहर निकलल अछि, दोसर पुल पर चढ़ैत - उतरैत सभके डर होयत अछि कही गाड़ी सड़क केर बदला खधाइर मे नहि चल जाय। कोनो तरहे लोग सभ अप्पन जान क' हाथ मे ल' एहि पल पर आबैत जायत छथि। राति तेँ दूरक गप दिन मे सेहो एहि पुल पर चलबा मे सदिखन दुर्घटना केर संभावना बनल रहैत अछि। मुदा प्रशासन एम्हर सँ नजैर फेरना अछि।

robotstxt: allowed

filter: keep


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 9 मार्च 2012
गजल -२८
अहाँके स्नेह सागर में नहेलौं,एकर पानि घटैत नहि अछि
सुतै-जागैत ध्यान अहींक केने, हम सदिखन रमल रहै छी
अहाँके अछि सुन्नर काया कतेक, कतौ मन ह्टैत नहि अछि
सगर संसार देलहुँ त्यागि हम, केने वरण छी आब अहीं के
अहाँके संग छोरि कतौ, मिसीयो भरि उसास अबैत नहि अछि
अहींके नाम लिखल अछि, मनु कए एक-एक धरकन पर
पुछूनै हमर हाल अहाँ, बिनु अहाँ जीबन कटैत नहि अछि
(वर्ण-२४,सब पाँति में बहरे-ह्जज I S S S )
***जगदानन्द झा 'मनु'


text:
१९८३ क्रिकेट विश्वकप
क्रिकेट विश्वकप १९८३ (आधिकारिक रुपमे प्रुडेन्सियल कप) क्रिकेट विश्वकप प्रतियोगिताक तेसर क्रिकेट विश्वकप छल । ई प्रतियोगिता ९ जुन सँ २३ जुन धरि इङ्ल्यान्डमे आयोजन भेल छल जकरा भारत जितने छल । ई टुर्नामेन्ट प्रुडेन्सियल एसुरेन्स कम्पनीद्वारा प्रायोजित छल । ई टुर्नामेन्टमे ८ टा टिम भाग लेने छल । ई क्रिकेट विश्वकप सुरु सँ नाटकीय रहल छल । भारत तथा जिम्बाब्वे जका टिम विश्वकप सुरु होमए सँ पहिने आन टिमक मुकाबलामे स्तरीय क्रिकेट नै खेलैक छल मुदा ओसभ वेस्ट इन्डिज तथा अस्ट्रेलिया जका कड़गड़ टिमसभके हराए सनसनी फैलोनए छल ।
ई प्रतियोगितामे एक म्याच ६० ओभरक खेलाएल गेल छल आ खेलाडी उज्जर पोसाकमे तथा लाल क्रिकेट बल सँ खेलैक नियम छल । म्याच दिनमे भेला कारण खेल शीघ्र सुरु कएल जाइत छल । ई प्रतियोगितामे सेहो म्यान अफ द सिरिजक व्यवस्था नै कएल गेल छल ।
स्वरूप[सम्पादन करी]
टुर्नामेन्टमे टिमसभके २ समूहमे विभाजन कएल गेल छल जाहिमे प्रत्येक टिम दोसर टिम सँ खेल खेलकि छल । दुई उत्कृष्ट टिम सेमीफाइनलक लेल प्रत्येक समूह सँ अगाडी जाकि नियम छल । सेमीफाइनलक विजेता फाइनल खेलक लेल सक्षम होवाक नियम छल ।
ई पहिल विश्वकप छल जे इङ्ल्यान्डक १४ टा अलग-अलग स्थानमे खेलाएल गेल छल । प्रतियोगितामे कूल २७ खेल भेल छल जाहिमे २ सेमीफाइनल तथा १ फाइनल रहल छल । [१]
सहभागी राष्ट्र[सम्पादन करी]
ई प्रतियोगिताक आयोजक इङ्ल्यान्ड छल । आइसिसी अपन पहिल आयोजन इङ्ल्यान्डके करैक निर्णय केनए छल कियाकी इङ्ल्यान्ड सँ ओ समयमे पर्याप्त संसाधन छल जे एकटा सफल आयोजन क सकैत छल । ८ राष्ट्र एहि टुर्नामेन्टक लेल सहभागी भेल छल । जहिमे ७ टा टिम पूर्ण आइसिसी मान्यता प्राप्त छल । (श्रीलंका आइसिसीक सन्निकट पूर्ण सदस्य बनाएल गेल छल तहिना जिम्बाब्वे १९८२ क आइसिसी ट्रफी जिते से मान्यता प्राप्त केनए छल ।)
स्थान[सम्पादन करी]
समुह चरण[सम्पादन करी]
समुह A[सम्पादन करी]
समुह B[सम्पादन करी]
नक्आउट चरण[सम्पादन करी]
सेमी फाइनल[सम्पादन करी]
१९८३ क्रिकेट विश्वकपक पहिल सेमीफाइनल खेल इङ्ल्यान्ड तथा भारत बीच खेलल गेल छल तहिना दोसर सेमीफाइनल खेल पाकिस्तान तथा वेस्ट इन्डिज बीच खेलल गेल छल । पहिल सेमीफाइनल खेलमे भारत इङ्ल्यान्डके ६ विकेटसँ [२]आ दोसर सेमीफाइनलमे वेस्ट इन्डिज पाकिस्तानके ८ विकेटसँ हराए फाइनलक यात्रा तय केनए छल ।[३]
फाइनल[सम्पादन करी]
तथ्याङ्क[सम्पादन करी]
सन्दर्भ सामाग्री[सम्पादन करी]
बाह्य लिङ्क[सम्पादन करी]
- क्रिकइन्फो बाटक्रिकेट विश्वकप १९८३
- १९८३ विश्वकप सम्पूर्ण म्याचक स्कोरकार्ड
- भिडियो (वियोमा) १९८३ फाइनल
- विश्वकप क्रिकेट १९८३


text:
नई दिल्ली। भाजपा सांसद आ मध्यप्रदेश भाजपा क अध्यक्ष प्रभात झा कहला अछि जे ओ दिन आब दूर नहि जखन दिल्ली पर फेर स कोनो मैथिल राज करत। जनजागृती मंच पालम क सप्तम विद्यापति पर्व समारोह कए संबोधित करैत भाजपा नेता कहला जे इ कहब कठिन अछि जे अलग मिथिला राज्य कहिय धरि बनत, मुदा एतबा हम दावा क सकैत छी जे अगिला पांच दस साल मे दिल्ली पर एक बेर फेर मैथिल राज करत। श्री झा कहला जे दिल्ली पहिल उपराज्यपाल आदित्यनाथ झा क बाद कोनो मैथिल दिल्ली क कमान नहि पाबि सकल, मुदा दिल्ली क पंजाबी आ जाट समाज इ मानबा लेल तैयार अछि जे बहुत जल्द दिल्ली क राजनीति मे बिहार क दबदबा चरम पर पहुंचत आ कोनो मैथिल क हाथ एक बेर फेर दिल्ली क कमान होएत। श्री झा कहला जे मिथिला आ मध्यप्रदेश क बीच ओ एकटा सेतु छथि आ दूनू एक दोसर से जुडल अछि। भारती आ कालीदास सन मैथिल क मध्यप्रदेश स संबंध हेबाक चर्च करैत श्री झा कहला जे ज्ञान मिथिला मे जा कए सब कए भेट जाइत अछि आ एकर कईटा प्रमाण अछि। ओ मैथिल सब कए मध्यप्रदेश क धार्मिक स्थान क भ्रमण करबा लेल आमंत्रित सेहो केलथि। पालम(द्वारका) क दादादेव मेला ग्राउंड मे भेल एहि कार्यक्रम क मुख्य आकर्षण मिथिलाक सांस्कृतिक झाँखी, पारम्परिक लोक नृत्य, विद्यापति रचित गीत, लोक गीत रहल जे मिथिलाक चिर–परिचित कलाकार सब प्रस्तुत केलथि। विजय कुमार झाक संरक्षण मे आयोजित भेल एहि समारोह मे मंच संचालन मैथिली क सर्वश्रेष्ट उदघोषक मनोज पाठक केलथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
विराटनगर, जनबरी ३०, २०१६. मैथिली जिन्दाबाद!!
अप्पन विराट गढ द्वारा आयोजित विभेदमुक्त महिला जनजागरण अभियान केर एक कार्यक्रम विराटनगर केर हिमालय सिनेमाक आगाँ मे मुख्य सड़क पर मंच स्थापित कय आम जनमानस समक्ष आयोजन कैल गेल। एहि आयोजन केर अध्यक्षता वसुन्धरा झा केलनि तथा मुख्य अतिथि समाजसेवी सीता यादव छलीह। संगहि विभा कर्ण, वन्दना चौधरी, प्रेम नारायण झा, शिव नारायण पण्डित ‘सिंगल’, विद्यानन्द बेदर्दी आदिक विशिष्ट उपस्थिति रहल।
पुरुष प्रधान समाज मे महिला ऊपर घरेलू हिंसा, अशिक्षा, राज्य द्वारा अधिकार नहि देब व अन्य विभिन्न कूरीति सँ सामाजिक न्याय आदि सँ वंचित राखब - एहेन दर्जनों विभेद मे महिला समाज पड़ल छथि। मुख्य रूप सँ आडम्बरी परंपरा आर अंधविश्वास सँ सेहो महिला समाज केर अधिकार व स्वतंत्रता पर अंकुश लगेबाक कतेको व्यवहार देखल जाएछ। एहि सबहक विरुद्ध एकटा जनजागरण अभियान संचालन करबाक ध्येय सँ शुरु कैल गेल ई प्रयास मे सब कियो अभियानी बनिकय काज करब जरुरी अछि – किछु एहि तरहक गरिमामयी संबोधनक संग प्रकाश प्रेमी कार्यक्रम संचालन शुरु केलनि।
प्रवीण नारायण चौधरी तथा विभा कर्ण सहित समस्त उपस्थित अतिथि व आम जनसमूह द्वारा भैरवि वन्दना सँ कार्यक्रम केँ विधिवत् शुरुआत कैल गेल। मुख्य अतिथि सीता यादव द्वारा दीप्ति प्रज्वलन करैत उद्घाटन कैल गेल। तदोपरान्त विभिन्न सांस्कृतिक-रंगकर्मी समूह सब द्वारा महिलाक अधिकार प्रति सचेतना प्रसार करबाक लेल छोट-छोट नाटक केर मंचन सेहो कैल गेल छल। वक्ताक रूप मे प्रवीण नारायण चौधरी, शिव नारायण पण्डित ‘सिंगल’ द्वारा संबोधन कैल गेल छल।
कार्यक्रम मे विभेद केँ उजागर करयवला कविता सब सेहो वाचन कैल गेल छल। कवि प्रेम नारायण झा, वन्दना चौधरी, विद्यानन्द बेदर्दी द्वारा कविता वाचन कैल गेल। तहिना मुख्य अतिथि सीता यादव द्वारा सभा केँ संबोधित करैत महिलाक अधिकार प्रति संघर्ष केँ एकजुटता सँ जारी रखबाक आग्रह कैल गेल छल।
भिन्न-भिन्न क्षेत्र सँ पहुँचल विभेद मे पड़ल महिला सब सेहो अपना संग घटित घटना सबहक उल्लेख करैत आयोजक संस्था द्वारा हुनका संग भऽ रहल विभेद केँ दूर करबाक लेल संघर्ष जारी रखबाक वचनबद्धता प्रकट कैल गेल छल।
विराटनगर सन शहर केर मुख्य बाजार आर मुख्य मार्ग पर एहि तरहक जनजागरण कार्यक्रम सँ महिलाक अधिकार प्रति स्वयं महिला समाजक अलावे आम जनमानस पर सेहो सार्थक प्रतिक्रिया पड़ल ई भावना ओतय सहभागी दर्शक लोकनि प्रस्तुत कय रहल देखायल।


text:
कैलाली ओ कञ्चनपुरमे ठप्लै चार संक्रमित
पहुरा समाचारदाता
धनगढी,१ भदौ । कैलाली ओ कञ्चनपुरमे सोम्मारके रोज चार जाने कोरोना संक्रमित ठपल बाटै ।
सेती प्रादेशिक अस्पतालके प्रयोगशालामे कैगिल परिक्षणमे कैलालीमे तीन ओ कञ्चनपुरमे एक करके चार जाने कोरोना संक्रमित विरामी ठपल बटै । ५ सय २७ जनहनमे करल पिसिआर परिक्षणमे चार जनहनमे संक्रमण पुष्टि हुइल सेती प्रादेशिक अस्पतालके सूचना अधिकृत दिलिपकुमार श्रेष्ठ बटैलै ।
ठपल सक्रमित कृष्णपुर–२ कञ्चनपुरके एक जाने, धनगढी–४ के एक जाने, धनगढी–१९ के एक जाने ओ गोदावरी–१२ कैलालीके एक जाने रहल उहाँ जनैलै ।
सेती प्रादेशिक अस्पतालमे अब्बेसम २३ हजार ८ सय ८१ जानेक पिसिआर परिक्षण करलमे २२ हजार २ सय ६१ जानेक निगेटिभ ओ १६ सय २१ जानेक पोजेटिभ रिपोर्ट आइल रहे ।


text:
जानकी गाउँपालिके अध्यक्षके लाग पत्रकार गणेश चौधरीसे मनोनय दर्ता
पहुरा समाचारदाता
धनगढी, १२ बैशाख । नागरिक उन्मुक्ती पार्टीसे जानकी गाउँपालिकामे उम्मेदवारी दर्ता करैले बा । पार्टीके ओरसे अध्यक्षके उम्मेदवार पत्रकार गणेश चौधरी, उपाध्यक्षमे लालमति कठरिया उम्मेदवारी दर्ता कराइल हुइट ।
पार्टीके वडा नम्बर १ के वडाध्यक्षमे तिलकबहादुर चौधरी, वडा नम्बर २ के वडाध्यक्षमे चक्रबहादुर चौधरी, वडा नम्बर ३ के वडाध्यक्षमे सुरेश चौधरी, वडा नम्बर ४ के वडाध्यक्षमे दिपेन्द्र कठरिया, वडा नम्बर ५ के वडाध्यक्षमे भिमबहादुर चौधरी, वडा नम्बर ६ के वडाध्यक्षमे इन्द्र चौधरी, वडा नम्बर ७ के वडाध्यक्षमे कमल महत्तो, वडा नम्बर ८ के वडाध्यक्षमे जनक चौधरी ओ वडा नम्बर ९ के वडाध्यक्षमे हरिचन नेपाली उम्मेदवारी दर्ता कराइल हुइट ।


text:
नवका- पुरनका लेख सर्च करु...
रेल सेवा बहाल...
झंझारपुर-निर्मली रेलखंड पर रेल सेवा फेर सं बहाल करि देल गेल अछि. एहि रेलखंड पर परसा के पास पटरी पर पानि आबि जाए के कारण रेल चलनाय बंद करि देल गेल छल. मुदा जे हाल सं मधुबनी... दरभंगा जिला के नदी सभ मे पानि के स्तर बढ़ि रहल अछि... पानि मे उफान बढ़ि रहल अछि. ओकरा देखैत लगैत अछि रेलसेवा फेर रोकय पड़ि सकैत अछि. मधुबनी के घोघरडीहा के कई गाम मे बाढ़ि के संकट ठाड़ भs गेल अछि. एम्हर पिछला दिन उत्तर बिहार आओर नेपाल के कई इलाका मे भेल जोरगर पानि सं नदी... नाला मे पानि उफनय लागल अछि. कमला... भूतही बलान... बागमती... कोसी नदी मे पानि बढ़ला सं मिथिला के एकटा बड़का इलाका मे बाढ़ि जका हालात भेल जा रहल अछि. कई ठाम प्रमुख सड़क पर पानि बहि रहल अछि... जकरा कारण लोक के आबय-जाय मे परेशानी भs रहल छनि. कई ठाम त आवागमन रोकि सेहो देल गेल अछि.
मुदा पानि मे फंसल लोक सभ के शिकायत छनि जे हुनका प्रशासन तरफ सं जे मदद मिलबाक चाही से नहि मिलि रहल छनि. हुनका पास राहत नहि पहुंचि रहल छनि. खाय-पिबय के संकट ठाड़ भs गेल छनि... कई ठामक लोक के खएला-पीएला कई-कई दिन भs गेल छनि. लोक सभके सभ किछ अपने बले करय पड़ि रहल छनि. कई ठाम नदी के पानि सं भारी कटाव सेहो भs रहल अछि. लोक सभ डरल छथिन्ह जे कटाव जारी रहल त कि कएल जाएत ? बेसि कटाव भेलाह पर ओ कतs जएताह? गाम मे पानि घुसला पर बांध पर शरण लेए छथिन्ह... जखन बांधे कटाव के शिकार बनि जाएत... तटबंधे टूटि जाएत त कि होएत ?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
World news
सीता माता केर 108 नाम – MATA SITA KE 108 NAAM
ॐ जनकनन्दिन्यै नमः।ॐ लोकजनन्यै नमः।ॐ जयवृद्धिदायै नमः।ॐ जयोद्वाहप्रियायै नमः।ॐ रामायै नमः।ॐ लक्ष्म्यै नमः।ॐ जनककन्यकायै नमः।ॐ राजीवसर्वस्वहारिपादद्वयाञ्चितायै नमः।ॐ राजत्कनकमाणिक्यतुलाकोटिविराजितायै नमः।ॐ मणिहेमविचित्रोद्यत्रुस्करोत्भासिभूषणायै नमः।ॐ...
Travel guides
Tech
Call Information On the r30000 loan for blacklisted internet Progress Software...
Dial Manual provides a levels of advance options to fit your individual financial situation. The whole process of asking for loans is simple and...
Health
लॉकडाउन आ मौसम मारि, महिला सब लिखलनि कृषि क्रांतिक नवगाथा
एक तरफ लॉकडाउन मे मजदूरक कमी, उपर सं बेमौसम आंधी-पानी आ ओलाव़ृष्टि केर समस्या। अहि दोहरा मारि सं पूरा राज्य मे किसान परेशान अछि, परन्तु मधुबनी जिला कें खजौली प्रखंड मे एहन किछु नै छै।
Most popular
बिहार मे बाढ़ि सं डूबल 10 जिला, 6 लाख सं अधिक लोक प्रभावित-Flood in...
बिहार कें 10 जिलाक करीब 6.36 लाख आबादी बाढ़ि सं प्रभावित अछि आ 18,612 लोक क' सुरक्षित ठिकाना पर पहुंचा देल गेल अछि। आपदा प्रबंधन विभाग सं प्राप्त जानकारी कें अनुसार प्रदेश कें 10 जिला सीतामढ़ी, शिवहर, सुपौल, किशनगंज, दरभंगा, मुजफ्फरपुर, गोपालगंज, पूर्वी चम्पारण, पश्चिम चंपारण एवं खगड़िया जिला कें 55 प्रखंड कें 282 पंचायत केर करीब 6.36 लाख आबादी बाढ़ि सं प्रभावित अछि।
बिहार मे ट्रेन आ विमान सेवा शुरू भेला बाद,आब बस चलेबाक तैयारी! -Bus Service...
ट्रेन आ हवाई सेवा शुरू भेलाक बाद आब बिहार सरकार जल्दी सं बस सेवा सेहो शुरु करबाक तैयारी को रहल अछि.
मिथिलाक युवा ट्विटर पर ट्रेन्ड करा रहल छथि #MithilaCalling
फेर एकबेर मिथिलाक युवा ट्विटर पर ट्रेंड करेबाक भार उठोलनि मिथिलाक युवा। अहि बेर हैशटैग प्रयोग कय रहल छथि #MithilaCalling
बिहार सरकार कें Indravajra एप, बिजली गिरय सं 45 मिनट पहिने मिल जायत अलर्ट
पिछला महीना बिहार मे आसमानी बिजली (ठनका) गिरय सं 100 सं अधिक लोक केर मृत्यु भ' गेल छल। एकरा बाद बिहार...
Sport news
Can I Provide My Girlfriend A Moment Chance?
If She Cheated As Soon As, Here Are Most Of The Indicators She'll Try It Again Issue The AnswerHi Heartbroken Harry, No. You should never get the...
BSEB 10th Result: आइ आबि सकैछ बिहार बोर्डक 10मा के रिजल्ट, मोबाइल पर रिजल्ट...
Bihar Board 10th Result 2020: बिहार स्कूल एग्जामिनेशन बोर्ड, बीएसईबी (Bihar School Examination Board, BSEB) 10माके रिजल्ट आबि सकैछ. बता दी जे...
Rs 20 Lakh Crore Package: TDS रेट मे 25% कटौती; Income Tax, PF लेल...
वित्त मंत्री निर्मला सीतारमण TDC और TCS कें ल’ बड़का ऐलान केलनि अछि। ओ कहलनि जे 31 मार्च, 2020 तक नॉन-सैलरीड पेमेंट कें छोड़ि बाकी सब तरहक पेमेंट पर TDS/TCS रेट...
Bihar Politics: अक्टूबर धरि जेल सं बाहर आबि सकेत छथि लालू, RJD नेता कहलनि-...
बिहार विधानसभा चुनाव सं पहिने राजद सुप्रीमो लालू प्रसाद यादव जेल सं बाहर आबि सकेत छथि। हुनकर छोट पुत्र तेजस्वी यादव कहलनि जे पार्टी प्रमुख लालू प्रसाद चुनाव कें पहिने जेल सं बाहर आबि सकेत छथि, एकर संभावना बैढ़ गेल अछि। ओ संकेत देलनि जे अक्टूबर धरि हुनकर बाहर एबाक उम्मीद अछि। राबड़ी देवी कें आवास पर एकटा बैठक मे कार्यकर्ता मे जोश भरैत तेजस्वी यादव ई बात कहलनि।
Government Bond 7.15 फीसदी कें गारंटीड ब्याज: अहु किन सकेत छी, आउ जनैत छी...
बैंक आ पोस्ट ऑफिस केर घटैत ब्याज दर कें बीच मोदी सरकार बेसि ब्याज वला डिपॉजिट स्कीम ल' क' आयल अछि। अहि स्कीमक तहत 7.15 फीसदीक ब्याज देल जा रहल अछि। ई फ्लोटिंग रेट सेविंग बांड अछि, जाहिमे कोनो भी भारतीय नागरिक निवेश क' सकेत अछि।
Recipes
अमित शाह बिहार मे करता डिजिटल रैली, तेजस्वी कहलनि- चुनावक चिंता,...
केंद्रीय गृह मंत्री अमित शाह अहि साल कें अंत मे प्रस्तावित बिहार विधानसभा चुनावक शंखनाद 9 जून कें बिहार मे डिजिटल रैलीक संग करता. विपक्षी दल आरजेडी शाह केर रैली पर सवाल उठोलनि अछि.


text:
गोहाटी: एहि बरखक बाल साहित्य पुरस्कार हेतु साहित्य अकादेमी दिस सं सात कहानी संग्रह, छओ कविता संग्रह, एक उपन्यास, एक निबंध आ आठ लेखक कें बाल साहित्य मे समग्र योगदान हेतु चयनित कएल गेल अछि. साहित्य अकादेमी केर अध्यक्ष डॉ विश्वनाथ प्रसाद तिवारी केर अध्यक्षता मे भेल अकादेमी केर कार्यकारी मंडलक बैसक मे निर्णायक मंडल द्वारा चयनित पोथी ओ लेखक कें बाल साहित्य पुरस्कार लेल अनुमोदित कएल गेल. मैथिली लेल एहि बरखक बाल साहित्य पुरस्कार लेल (स्व.) जीवकांत कें कविता संग्रह 'हमर अठन्नी खसलइ बन मे' हेतु चुनल गेल अछि. चयन समितिक डॉ धीरेन्द्रनाथ मिश्र, डॉ इंद्रकांत झा ओ डॉ प्रभास कुमार झा केर अनुमोदन पर जीवकांत कें मरणोपरांत पुरस्कार लेल चुनल गेल अछि.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल : एहिपार


text:
चौरचन अपन मिथिलाक प्रसिद्ध -पाबैन अछि।ई पावैन भादव मासक शुक्ल पक्षक चतुर्थी तिथिमें साँझखन मनाओल जाइत अछि।एही पाबैन में विधी विधानपूर्वक यथाशक्ति चन्द्रमाक पूजा-अर्चना कऽ हाथ मे दही, फल, मधुरादि लऽ साँझ मे चन्द्रास्तसँ पहिनहि हुनक दर्शन केला सँ मिथ्यापवाद आ सब विघ्नक नाश होयत अछि, आ धन पुत्रादि सँ युक्त सदति आनन्दक प्राप्ति होयत अछि ।
साक्षात् श्री कृष्णकेँ सेहो भादव शुक्लचौठमे खाली हाथेँ चन्द्रमाक दर्शन कऽ लेला सँ फूसि-कलंक लागल छलनि जे स्यमन्तक मणिक लोभसँ कृष्ण सत्राजितक भाइ प्रसेनकेँ मारि मणि नुका देलनि, यद्यपि प्रसेनकेँ सिंह मारने छलै आ सिंहकेँ जाम्बवान मारि स्यमन्तक मणि पहाड़क धोधर मे लऽ जाकऽ ओ अपन बच्चा केँ खेलौनाक रूपमे दऽ देने छेलैथ ।
सत्राजितक तपस्यासँ प्रसन्न भऽ सूर्य अपन गरदनिसँ स्यमन्तक मणि दऽ नियम-निष्ठासँ ओकरा धारण करऽ कहने छलनि मुदा ओ द्वारिका पहुँचि डरसँ अपन भाइ प्रसेन केँ ओ मणि दऽ देलनि जे बिना कोनो नियम पालनकऽ कृष्णक संग जंगल शिकार करऽ चलि गेल छल आ जंगलमे कृष्णसँ बहुत फराक भऽ सिंहसँ मारल गेल छल आ निराश भऽ बिन प्रसेनक संग कृष्ण केँ अबैत देखि हुनका "प्रसेन-वध"क मिथ्या कलंक लगलनि पुनश्च दुखी कृष्ण किछु लोक केँ संग लऽ प्रसेनक खोजमे ओहि जंगलमे गेलाह।
जंगलमे हुनका सिंह सँ मारल घोड़ा सहित प्रसेनक मृतदेह देखि सिंहक पदचिन्हक अनुसरण करैत भालू सँ मारल सिंह केँ देखलखिन, भालूक खोज करैत अन्हार धोधरिमे अप्पन तेज सँ सौए योजन भीतर दिव्य महल में झूलापर झूलैत जाम्बवानक पुत्र सुकुमार आ लटकैत मणि कँ देखलनि आ ओतऽ दिव्य सुन्दरी जाम्बवती केँ देखलनि जे कृष्ण केँ देखितहि मोहित भऽ हिनका मणि दऽ भागि जयबाक आग्रह केलकनि -तावत् जाम्बवान सूतल छलाह ।कृष्ण जोर सँ शंख बजा जामवन्त केँ जगा देलनि आ कृष्णसँ युद्ध शुरू भऽ गेल, तावत् सात दिनधरि आस देखि द्वारिका वासी निराश भऽ घूरि घर चलि गेल आ सब कृष्ण केँ मृत बुझि हुनक प्रेत-क्रिया कऽ देलनि। एकैस दिनक युद्धक बाद जामवन्त केँ बुझा गेलनि जे ई साक्षात् राम अपन शर्तानुसार हमरा दर्शन देबऽ आयल छथि तखन ओ हुनक बिबाह जाम्बवतीसँ करा बिदाइमे वएह स्यमन्तक मणि देलनि आ तखनहि कृष्ण आबि द्वारिकावासी केँ सब बात बतौलनि।
चन्द्रमाकेँ अपन रूप पर अहंकार भऽ गेलापर ओ गणेशपर व्यंग्यात्मक ठहक्का लगौने छलाह आ गणेशक श्रापसँ ओ जलमे कुमुदिनीक मध्य नुका गेल छलाह, फेर ब्रह्मा सहित सभ देवता गणेशकँ प्रसन्न करा शापसँ हुनका मुक्ति एहि शर्तपर भेटलनि जे भादव शुक्लचौठमे अहाँक खाली हाथेँ जे दर्शन करत ओकरा मिथ्यापवाद लगतै आ तहिए सँ ओहिदिन "चौरचन पाबनि " होयत अछि।
चौरचनक चन्द्र-दर्शनक मन्त्र ---
सिहः प्रसेनमवधीत् सिंहो जाम्बवता हतः।
सुकुमारक मा रोदीस्तव ह्येष स्यमन्तकः।
"मिथिला दैनिकक्" न्यूज पोर्टलक तरप सँ समस्सत मिथिलावासी के चौरचन(चौठी चांद)पाबैनक अशेष शुभकामना।
#शुभकामना # समस्त मिथिलावासी #मिथिला दैनिक #मैथिली समाचार


text:
कलकत्ता. मलंगिया नाट्य महोत्सव मे अपन प्रस्तुति देबाक हेतु कलकत्ता केर जुझारू नाट्य दल दिल्ली रवाना भ' चुकल अछि. मिथिला विकास परिषद् केर बैनरक नीचा अपन प्रस्तुति देबाक हेतु निर्देशक अशोक झा केर नेतृत्व मे नाट्यदल आइ विदा भेल. बाटहि सं अशोक झा मिथिमीडिया कें जनओलनि जे लगभग डेढ़ दर्जन नाट्यकर्मी मलंगिया नाट्य महोत्सव मे भाग लेबाक हेतु दिल्ली कूच क' चुकल छथि. जाहि मे नाट्य निर्देशक अशोक झा सहित नाट्यकर्मी राघवेन्द्र झा, नारायण ठाकुर, अशोक कुमार झा 'भोली', वंदना झा, बेला झा, कुमारी अंजना इस्सर छथि. टीमक संग तकनीक विभागक सनत बनर्जी लाल, शांति सरकार सहित पार्श्व गायिका अपराजिता झा सेहो छथि. एकर अतिरिक्त दल सहयोगी विजय इस्सर, किरण इस्सर, नयना इस्सर, संगीता झा, चन्दन ठाकुर ओ वीरेन्द्र झा विदा भेलाह अछि.
ज्ञात हो जे मलंगिया नाट्य महोत्सव केर चारिम दिन अर्थात 29 दिसंबर कें नाटक 'जुआयल कनकनी' केर मंचन अशोक झा केर निर्देशन मे कलकत्ता केर मिथिला विकास परिषद्क नाट्यकर्मी लोकनि द्वारा होयत. (Report: मिथिमीडिया ब्यूरो)
ज्ञात हो जे मलंगिया नाट्य महोत्सव केर चारिम दिन अर्थात 29 दिसंबर कें नाटक 'जुआयल कनकनी' केर मंचन अशोक झा केर निर्देशन मे कलकत्ता केर मिथिला विकास परिषद्क नाट्यकर्मी लोकनि द्वारा होयत. (Report: मिथिमीडिया ब्यूरो)
Tags: हालचाल


text:
पटना। बेगूसराय जिला क इरफान सपना मे सेहो नहि सोचने छलाह जे हुनकर एकटा प्रयोग दुनिया क महाशक्ति कए एतबा प्रभावित करत जे हुनका स भेंट करबा लेल ओ निमंत्रण पठा देताह। बिहार मे रिक्शा क सूरत बदलनिहार इरफान आलम स अमेरिकी राष्ट्रपति बराक ओबामा भेंट करबा लेल आतुर छथि। इरफान साइकिल रिक्शा क रीडिजाइन करि जे सफलता हासिल केलथि अछि ओकर ओबामा सेहो कायल भ गेलथि अछि। इरफान पुद्दुचेरी स एमबीए केलथि आ एकर बाद आईआईएम-अहमदाबाद स मैनेजमेन्ट डेवलमेन्ट प्रोग्राम। एकर बाद दिल्ली स्कूल ऑफ आर्किटेक्चर आ आईआईटी कानपुर क छात्र क सहयोग स ओ साइकिल रिक्शा क सूरत सेहो बदलि देलथि।
एहन की अछि रिक्शा मे
इरफान क कंसेप्ट रिक्शा कए मल्टियूटिलिटी वाहन बनेबाक अछि। ओहि मे सीट बेल्ट, म्यूजिक, फस्र्ट एड क व्यवस्था क संग रिक्शा कए एहन रूप देल गेल अछि जे रिक्शा वाला कम पूंजी लगा कए एहि वाहन क सहारे रिचार्ज कूपन, मिनरल वॉटर, सॉफ्ट ड्रिंक, न्यूजपेपर वगैरह बेच सकें। बिहार क अलावा एनसीआर मे इ प्रोजेक्ट सफल रहल अछि।


text:
कुल्चा
कुल्चा (उर्दू: کلچه; पञ्जाबी ਕੁਲਚਾ) एक उत्तर भारतीय रोटीक किस्म छी । भारतक साथ-साथ ई पाकिस्तानमे सेहो लोकप्रिय अछि । प्रायः एकरा छोलेक संग खायल जाइत अछि । ई मैदाक खमीर उठाए आवामे बनायल जाइत अछि ।
कुल्चा मुख्यतः एक पञ्जाबी व्यञ्जन छी, जे पञ्जाबसँ उद्गम भेल अछि । अमृतसरक खास कुल्चा अमृतसरी कुल्चा कहलावैत अछि । मैदाक दहीक साथ मलि करि खमीर उठायल जाइत अछि । एकर बाद ओहिमे उबालल मसालेदार आलू आ कटी प्याज आदि भरि भरवां कुल्चे बनायल जाइत अछि । एकरा सुनहरा रङ्ग होमए धरि आवा या तन्दुरमे पकायल जाइत अछि । एकर बाद एकर उपर मक्खन लगाए छोलेक साथ परोसल जाइत अछि । [१]
सन्दर्भ सामग्रीसभ[सम्पादन करी]
- ↑ रोटियों का बाज़ार, राष्ट्रीय सहारा| हिंदी दैनिक| अविनाश वाचस्पति| अभिगमन तिथि: २४ अगस्त, २००९


text:
बहस
- प्रवीण नारायण चौधरी
मिथिला मे गारि पढनाय तक केँ व्यवहारिक संसार लेल अनिवार्य देखबैत अनेको गीतनाद द्वारा स्थापित कैल गेल छैक। मुदा वर्तमान समय धरि बाजारूपन शैली सँ मैथिली गीतनाद प्रभावित भेल अछि कि?
एकटा कार्यक्रम मे मिथिलाक एक सुप्रसिद्ध गायक केँ नर्तकी संग देखायल गेल एहि तस्वीर पर प्रश्न उठल अछि। मुकेश मिश्र दिल्ली वा अन्यत्र आयोजित एकटा मैथिली सांस्कृतिक कार्यक्रमक फोटो राखि प्रश्न उठौलनि अछि।
प्रश्न छैकः “कि एहि तरहक कार्यक्रम सँ मिथिला-मैथिली कहियो आगू बढत या अपन मिथिलाक संस्कृति बाँचत?”
प्रश्न बड गूढ छैक। एकरा विस्तार देला सऽ बहुते बात उठि जेतैक। काल्हि धरि मैथिली कार्यक्रम हो सेहो नहि चाहैत छल लोक। लेकिन विगत किछु वर्ष मे आन्दोलन चरम पर पहुँचला सँ लोक मे एतेक आस्था जागि गेलैक जे हो न हो सांस्कृतिक कार्यक्रम मे अपन मैथिलीक मिठास बेसी कर्णप्रिय व शान्तिपूर्ण होएत छैक।
तखन फेर एहेन नंगापन – नग्नता या फूहरता केर प्रदर्शन कि मैथिलीक मिठासक रक्षा कय सकत? एकर जबाब सेहो सीधा छैक, बाजार केर माँग अनुरूप आपूर्ति कैल जेबाक अर्थशास्त्रीय पद्धति अनुसार जाहि बातक माँग छैक तेकर परिपूर्ति कैल जा रहलैक अछि। कोनो कलाकार केर एहि मे कि दोख देबैक, वा फेर ओहि प्रदर्शनक कि दोख देबैक।
वर्तमान समय मे मैथिली भाषा तक केँ बाभनक भाषा कहि बहुसंख्य द्वारा प्रतिकार करेबाक एकटा राजनीतिक षड्यन्त्र देखल जा रहलैक अछि। जे व्यक्ति स्वयं सेहो घर-परिवार मे मैथिली बजैत अछि ओहो पब्लिकली बाजैत देखाएत अछि जे ई भाषा हमरा आर के नइ हय, ई तऽ बभना आर के भाखा हय। एहेन सन अवस्था मे समाज केँ जोड़बाक लेल भोजपुरीक फूहरता काजक तऽ नहिये टा होयत, ओकरा आर के नंगे-नंगे नाच आर पसिन हय तब अहाँ आर निमन तिमन खाय लेल देबय ई कोनो जरुरी हय, नइ ना!
एकटा बात ईहो स्पष्ट छैक जे वर्तमान समय मे दर्शकवर्ग बहुसंख्य जनसाधारण टा छैक आर ओकर मनोरंजन नटुआक नाच मे छैक। नटुआ जतेक रंगी-चंगी हेतैक ओकरा ओतेक नीक लगतैक। ओहि नौटंकी मे जतेक मसाला भेटतैक ओ ओहि मे आनन्द प्राप्त करत। ओकरा लेल मैथिली-मिथिला आ संस्कृति आदि दुइ जुमक रोटीक जोगारक आगाँ नगण्य छैक। ओकरा समाज मे कोन बातक कि असैर पड़ैत छैक सेहो सोचबाक कोनो औचित्य नहि छैक। ओकर साक्षरता आर शिक्षा-दीक्षा सँ ई गूढ चिन्तन संभव नहि छैक।
समाज मे बौद्धिक चिन्तन केर कार्य सम्भ्रान्त-सज्जनवर्ग द्वारा कैल जाएछ। विदित हो जे मिथिलाक ओ तथाकथित बुद्धिजीवी व सज्जनवर्ग आजुक समय मे अपनहि भाषाक शत्रु बनि गेल अछि। अधिकांश लोक केँ मैथिली बाजब तक मे लाजक अनुभूति होइत छैक। अपन संतान-सखा केँ मैथिली सँ दूर हिन्दी व अंग्रेजीक अफीमी नशा मे चूर करबैत अछि। तथापि गोटेक प्रतिशत सम्भ्रान्त लोक मे आइयो अपन भाषा एवं संस्कृति प्रति लगाव अछिये आर काज टुकधुम-टुकधुम भऽ रहल अछि। जागरुकता जाहि स्तर पर पहुँचबाक चाही ताहि लेल युद्धस्तर पर कार्य करबाक आवश्यकता बुझाइछ। व्यक्तिगत विकास केर चिन्तन यथार्थ आर जायज रहितो भाषा-संस्कृति प्रति समर्थन मूल्य व पहिचानक विशिष्टताकेँ बचेबाक लेल अभियान सब चलैत रहबाक चाही।
एहि सब कार्यक्रम सँ मैथिलीक बाजार मूल्य बढि रहल अछि। ब्यर्थ चिन्ता सँ दूर ओ अपन दर्शक केँ मनोरंजन प्रदान कय रहल अछि। मैथिली लेल यैह सौभाग्यक बात भेल जे नामो लेल जिबैत अछि आर मैथिली मे सेहो नव प्रयोग कैल जा रहल छैक। कलाकार केँ अपन कला व ओकर दर्शक केर नीक चिन्ता रहैत छैक। एहि मे समाजक आन वर्ग तखनहि बाजय जखन ओकरा मे कलाकारक जीविकोपार्जन हेतु सोचबाक आ करबाक कूबत हो। बाकी कलाकार कोना जियत ताहि लेल हम सब फोकट मे उपदेश नहि दय सकैत छी। सोच अलग-अलग भऽ सकैत छैक। पक्ष-विपक्ष सेहो होइते छैक। एहि दिशा मे आरो विचार आ बहस होइत रहय ओना।


text:
दरभंगा। 01 फरवरी। [प्रणव कुमार चौधरी] ललित नारायण मिथिला विश्वविद्यालय (LNMU) मे छात्र संघक चुनावक क'केँ 3 फरवरी के बैठक केर आयोजन होयत। जाहि बैठक मे सभ महाविद्यालयक प्रधानाचार्य, मानविकी, सामाजिक विज्ञान, विज्ञान व वाणिज्य केर संकायाध्यक्षक संग संघक चुनावक पदाधिकारी सभ भाग लेत।
मुख्य चुनावक पदाधिकारी डॉ. रतन कुमार चौधरी कहलनि कि बैठक कुलपति केर अध्यक्षता मे 2.30 बजे सँ वनस्पति विज्ञानक सभागार मे होयत। एहि बैठक मे महाविद्यालय व संकाय मे अंतिम रूप सँ प्रकाशित मतदाता सूचीक संग आनबाक निर्देश देल गेल अछि। ऐहिक संगहि बुथक संख्या केर अनुमानित आंकड़ा सेहो साथ मे आनबाक लेल कहल गेल अछि। पदाधिकारी सभकेँ नामांकन पत्र, घोषणा पत्र प्रारूपक प्रति पहिने उपलब्ध करा देल गेल अछि। जखनकि, शपथ पत्रक कॉपी मेल सँ भेज देल गेल अछि।


text:
तकनीकक एहि युग मे नित नूतन खोज मानव समुदाय कें तीव्र परिवर्तन दिस लेने जा रहल अछि. सूचना क्रांति केर एतेक विकास हेतै से के' सोचने छल! प्रकृति मे अपना कें अनुकूलित रखबा मे मनुक्ख जतेक सक्षम अछि, ओहि सं बेसी चैलेंज ओ अपने अपना लेल तैयार करैत रहैत अछि. एकरे प्रतिफल अछि जे हमरा लोकनि सूचना-सिंधु मे आबि ठाढ़ छी.
पत्र पहिने व्यक्ति सं व्यक्ति धरि सूचना नेने जाइ छल. फेर पत्रिका समूह कें समाद देबए लागल. देखिते-देखिते पत्रकारिता देश आ आब दुनिया कें अपन कोरा मे खेला रहल अछि. स्पष्ट अछि, पत्रकारिता कें ई पावर सूचना तकनीक देलक अछि. पत्रकारिता ओ तकनीक केर ई तालमेल वेब पत्रकारिता रूपें हमरा सभक सोझां अछि.
जखन साल 1992 मे वर्ल्ड वाइड वेब कें सार्वजनिक कएल गेल तखने सं पत्रकारिताक नबका ठाम फुजल बुझल गेल. दू-तीन साल जाइत-जाइत हजारक संख्या मे ऑनलाइन समाचार प्रदाता सब सोझां आएल. तकनीकक बात करी त' हमरा लोकनि जनैत छी जे सबटा अंगरेजिए बाटे अबैत छै. तहिना भारत मे साल 1995 मे अंग्रेजी पत्र ‘हिन्दू’ इंटरनेट पर उपस्थित भेल. एकर बादे भारतक आन-आन भाषा सब मे पत्र-पत्रिका, टीवी-रेडियो सहित स्वतंत्र समाचार प्रदाता सब इंटरनेट दिस अबै जाइ गेलाह.
आब एखन लगभग सब प्रमुख भारतीय भाषा मे समाचार पोर्टल, इपेपर, ऑडियो-वीडियो समाद कार्यक्रम भ' रहल अछि. एखन ओ समय अछि जखन कंटेंट फॉरमेट आधारित प्लेटफॉर्म सब सेहो आबि रहल अछि आ एहू मे भाग-प्रभाग सब शुरू भ' रहल अछि. जेना-जेना यूजर बढ़ि रहल छै, तकनीक विकसित भ’ रहल अछि, वेब पत्रकारिता मजगूत आ प्रभावी होइत जा रहल अछि.
मैथिली वेब पत्रकारिता
मैथिली पत्रकारिता (Maithili Journalism) केर जेहन स्थिति रहल, लगभग तहिना वेब पर सेहो एकर आरम्भ आ यात्राक ग्राफ देखल जाइछ. साहित्य आ संस्कृति सं प्रेम रखनिहार देश-दुनिया मे पसरल मैथिल लोकनि जखन वेब पर अपन भाषा आ अपन लोक कें ताकब शुरू केलनि त' निराशा हाथ लगलनि. ओही मे सं किछु उत्साही तकनीकसेवी मैथिल लोकनि साल 2004 मे वेब पत्रिका, ब्लॉग आदि शुरू केलनि. एहन समय मे कतेक रास बात, भालसरिक गाछ, पल्लव मिथिला, हैलो मिथिला सहित किछु ब्लॉग सब वेब पत्रकारिताक आस जगओलक.
आन भारतीय भाषा सब जखन वेब पर विस्तार पाबि रहल छल, मैथिली वेब पत्रकारिता (Maithili Web Journalism) उपस्थित होएबाक जद्दोजहद मे छल. ब्लॉगिंग केर अलावे ऑरकुट सन सोशल मीडिया प्लेटफॉर्म ओ गूगल-याहू केर कम्युनिटी ग्रुप सब सेहो वेब पर मैथिली यूजर कें ने मात्र बन्हने रहल अपितु मैथिली कंटेंट कें बढ़एबा मे अपन योग देइत रहल.
साल 2007 मे मैथिलीक पहिल इपेपर 'इसमाद' शुरू भेल, ओतहि साल 2008 मे पाक्षिक इ-पत्रिका विदेह सहित अनेकानेक प्रयास सोझां आएल. ओही समय मैथिली दैनिक समाचारपत्र (Maithili Newspaper) मिथिला समाद केर ब्लॉग ओ इपेपर सेहो अपडेट होएब शुरू भेल. साल 2010 मे साप्ताहिक 'झलक मिथिला' अपन प्रिंट वर्जन ओ प्रकाशित सामग्री ब्लॉग पर देब शुरू केने छल. एकर 10टा अंक एखनो वेब पर सुरक्षित राखल अछि. एकर संगहि अनेक खुदरा काज सब वेब पर होइत रहल.
ई ओ समय छल जखन सर्च इंजन सब मैथिली भाषाक रिसोर्स इंडेक्स करब शुरू क' देने छल. खोजने किछु परिणाम सब भेटए लागल छल. फेसबुक सन सोशल मीडिया प्लेटफॉर्म पर मैथिली लिखनिहार किछु गोटे कें सेहो देखल जा सकैत छल. एतय ध्यान देबाक बात ई अछि जे एकाध ठाम छोड़ि मैथिली मे समाद आदि नहि देखल जाइत छल. बेसी भाग साइट साहित्य-संस्कृति सं जुड़ल कंटेंट देइत छल.
मैथिली वेब पत्रकारिता (Maithili Web Journalism) मे साल 2012 बेस फलदायी रहल. एहि साल मैथिली दैनिक अखबार मिथिला आवाज अपन वेब संस्करण सेहो निकालब शुरू केलक. एतबहि नै, वेब पर समाद माध्यम कें मजगूत करैत 'मिथिला प्राइम' जोरदार ढंग सं उपस्थित भेल. ओतहि 15 अगस्त 2012 कें 'मिथिमीडिया' केर औपचारिक शुरुआत भेने मैथिली वेब पत्रकारिता जेना अपन एखन धरिक सब सं बेसी हरियरी पर देखल गेल. एहि कड़ी मे वेब पर मैथिली पत्रकारिता मे 'मिथिला मिरर' ओ 'मैथिली जिन्दाबाद' केर उल्लेखनीय काज रहल अछि.
वेब पर मैथिलीक बात करी त' टाल लागल वेबसाइट/ब्लॉग आदि फुजल आ फेर बन्न भेल. बहुत रास कम-बेस अपडेट होइत एखनो चलैत अछि. हम ओहि सब वेबसाइट/ब्लॉग केर नाम एतय लिखने छी जे मैथिली वेब पत्रकारिता लेल उल्लेखनीय काज केने छथि. साल 2014 मे मिथिमीडिया 'वेब पत्रकारिता ओ मैथिली' विषयक संगोष्ठी कलकत्ता केर विद्यापति सदन मे आयोजित केने छल. मैथिली पत्रकारिता जगत केर नामचीन व्यक्तित्व सभक संबोधनक अतिरिक्त मैथिली वेब पत्रकारिताक विभिन्न पक्ष पर आलेख पढ़ल गेल.
मिथिमीडिया वेबसाइट पर उक्त संगोष्ठी केर आलेख सब एतय देखल जा सकैछ:
वेब पत्रकारिता पर बहुत रास तथ्य ओ शोधपरक बिंदु सोझां आबि चुकल अछि, जकर मुख्य जानकारी सब एतय हम शेयर केने छी. एतेक कहल जा सकैछ जे मैथिली वेब पत्रकारिता बेस लटल अवस्था मे जरूर अछि मुदा आन भारतीय भाषा सभक संग आरंभहि सं डटल रहल अछि.
केहन चुनौती सब छै?
पत्रकारिता चुनौती सं भरल विधा छै, ओकर जे अपन समस्या सब छै से वेब पत्रकारितो मे सेहो ओहिना छै. पत्रकारिता क्षेत्र लेल वेब पर की सब चैलेंज छै ताहि पर चलब. ओहि सं पहिने एकटा सुविधा पर बात क' लैत छी. जें कि हमरा प्रिंट आ वेब दुनू तरहक राष्ट्रीय-अंतर्राष्ट्रीय मीडिया संगे काज करबाक अनुभव अछि, देखैत छी जे वेब पत्रकारिता मे प्रिंटिंग केर समस्या सं छुट्टी भ' जाइ छै. शेष काजराज ओहिना कें ओहिना करए पड़ैत छै.
एकटा आओर बात ई जे वेब पत्रकारिता एहन माध्यम छै, जाहि मे टीवी, रेडियो आ प्रिंट मीडिया सबहक स्थान छै. तैं आब त' पत्रकारिताक सबटा नदी वेब माध्यम रूपी समुद्र मे समाहित भेटैत अछि. जें कि खाली लेखन नै, अपितु ऑडियो-वीडियो सेहो वेब पत्रकारिताक अभिन्न अंग बनल अछि, एकर सभक जोगार, निर्माण, प्रसारण, संचालन कनेक कठिन भेल जाइछ.
वेब लेल कंटेंट तैयार करबा सं ल' प्रसारण धरि चैलेंज छै, मुदा डिस्ट्रीब्यूशन मे एकरत्ती सहजता छै. सोझे यूजर सं कनेक्ट करबाक जे क्षमता एहि माध्यम कें प्राप्त छै से एकरा बलगर बनबैत छै. वेब पत्रकारिता यूजर सं पोषित होइ छै. इंटरनेट यूजर तेजी सं बढ़लैक अछि. मुदा मैथिली बजनिहारक जे संख्या छै, ओहि सं बहुत-बहुत कम संख्या मे मैथिली पढ़निहार छै, तैं पाठकक अभाव ओतहु देखबा मे अबैछ.
एतबे नै, मिथिलाक लोक अपना कें हिन्दी पढ़ए मे बेस सहज बुझैत छथि आ मैथिलीक बेसी भाग यूजर हिन्दी पोर्टल पर बुलैत देखल जाइत छथि. एकर एकटा कारण लगातार गुणवत्तापूर्ण सामग्रीक अभाव सेहो बूझल जेबाक चाही. एकर अलावे मैथिली वेब पत्रकारिता व्यक्ति विशेषक प्रयास पर टिकल रहैत अछि. एहि कारणें क्वालिटी आ क्वांटिटी दुनू मामिला मे पछुआ जाइत अछि. कोनो स्थापित संस्था वा मीडिया बिजनेस हाउस केर सहयोग-समर्थन नै रहने प्रयास पहिने शिथिल आ फेर समाप्त भ' जाइछ.
एहि प्रकारें हम देखैत छी जे मैथिली वेब पत्रकारिता कें मुख्यतः तीन चुनौती समक्ष छै- यूजर उदासीनता, सामग्रीक गुणवत्ता ओ आर्थिक अभाव. एहि मे हम आर्थिक पक्ष कें मुख्य चुनौतीक रूप मे देखैत छी. एकर समाधान भेने बाकी चुनौतीक सहजें समाधान भेटि जेतै. एकर संगहि जखने मैथिली वेब पत्रकारिताक जे सक्षम प्रयास हेतै त' पाठक सेहो आकर्षित हेताह. हालांकि आर्थिक पक्ष पर मैथिलीए नै, अन्य भारतीय भाषा सभक वेब मीडिया सेहो जूझि रहल छै.
मैथिलीक बात करी त' ई समस्या कने भयावह रूप मे अछि. आन भाषा सब मे यूजर अधिक रहने ने मात्र ऑनलाइन विज्ञापनक बाट सहज रहैत छै, बल्कि सहयोग-समर्थन लेल कतिपय सरकारी-असरकारी विकल्प सेहो उपस्थित रहैत छै.
कतेक संभावना देखबा मे अबैछ?
मैथिली वेब पत्रकारिता केर गाछ एखन बीज मे सं बस अंकुरित भेल अछि. एहि दिशा मे लगातार ठोसगर काजक जरूरति छै. जें कि काज खूब कम भेल छै, संभावना अनंत छै. बदलैत तकनीक आ नेटिव भाषा सब मे बढ़ैत अवसर मैथिली भाषा मे वेब पत्रकारिताक संभावना जगा रहल छै. गाम-गाम धरि लोकक हाथ मे मोबाइल छै, इंटरनेट सुविधा छै. इहो सत्य छै जे मिथिलाक गाम-गाम मैथिली भाषा मे वेब पर पत्रकारिता करैत पहुंचल जा सकैत अछि.
एतबे नै, एकर संगहि दुनियाक कोनो कोन में बसल मैथिल धरि समाद पठाओल जा सकैछ. विशेष जे एकर चमत्कार छै से हमरा सब मोबाइल आ इंटरनेट यूजर खूब जनैत छी. एक समय 'दुनिया दुआरि पर' अनबाक लेल इंटरनेट माध्यमे प्रयास होइ छल. मोबाइल क्रांति भेने आब 'तरहत्थी पर दुनिया' अछि. भारतक विशाल जनसंख्या इंटरनेट वा वेब लेल बड़का बाजार उपलब्ध करबैत अछि. एहना मे पत्रकारिता कें पल्लवित होएबाक पूरा अवसर छै.
गूगल सहित प्रमुख इंटरनेट प्लेयर सब भारतीय भाषा आधारित यूजर कें आकर्षित करबाक जोगार मे दिन-राति लागल अछि. गूगल केर एक रिमोट प्रोजेक्ट सं जुड़ने ज्ञात भेल जे छोट-छोट भाषा-भाषी क्षेत्र धरि पहुंचबाक प्लानिंग सब भ' रहल छै. मैथिलीभाषी त' भारत-नेपाल सहित दुनियाभरि मे पसरल अछि. संख्याबल जे रहए, उपलब्ध आंकड़ा आ बाजारक संभावना मे झूस मैथिली मे कोनो बेहतर सम्भावना लेल इंतजार करबाक जरूरति महसूस होइत अछि.
मुदा जेना एक्टिव यूजर बढ़ल जा रहल अछि, मैथिली पत्रकारिता लेल विशाल सम्भावना सं मना नै कएल जा सकैछ. प्रोफेशनल तरीका सं समधानल काज केने मैथिली वेब पत्रकारिता अपन बेहतरीन दिवस देखि सकैत अछि. आगामी दिन मे पत्रकारिताक बड़का प्रतिष्ठान सब भाषा पोर्टल सब मे जरूर मैथिली कें जोड़त. एहना मे हम देखि रहल छी जे मैथिली वेब पत्रकारिता मे अवसरक टाल रहत. नीक दिनक आस मे, लुक्खी प्रयास मे दशक भरि सं हम अपनो लागल छी.
संगहि सम्भावना कें वास्तविकता बनेबाक लेल आ अवसर कें भाषा-भाषी लेल अनुकूल बनेबाक लेल मैथिल समुदाय कें वेब पर अपन भाषा मे सामग्री बनएबा सं ल' पढ़बाक-सुनबाक-देखबाक हिस्सक जरूर लगेबाक चाही. भाषा आ तकनीक पर समान रूपें काज करैत जतेक ज्ञात भेल अछि, ओहि सं एतेक भांज जरूर लागल अछि जे वेब पर मैथिली एखन अपन यात्राक परसेंट-दू परसेंट बाट तय कएलक अछि. अपार सम्भावना हमरा सब कें हाक द' रहल अछि!
— रूपेश त्योंथ
(प्रस्तुत आलेख 'जखन-तखन' पत्रिका मे प्रकाशित भेल अछि. मिथिमीडिया पाठक हेतु सामग्री साभार लेल गेल अछि.)
Tags: आलेख


text:
स्वाध्याय लेख
– श्रीमती भगवती जी गोयल, अनुवादः प्रवीण नारायण चौधरी
हमरा लोकनिक बाँकेबिहारी कोनो न कोनो अहैतुकी लीला करिते रहैत छथि। हुनकर मायाक कियो पार नहि पाबि सकैत अछि। नहि जाइन केकरा ऊपर रीझि जाइथ! नहि जाइन कहियो कोन जीव पर कृपा भऽ जाय! बजेला पर तऽ ओ कहियो अबैत नहि छथि, चाहे माथे पटकि-पटकिकय मरि जाय लोक। नहि तप सँ भेटैत छथि, न जप सँ भेटैत छथि, नहिये ध्यान सँ भेटैत छथि। जँ हिनका एहि तरहें भेटबाक रहितनि तखन योगी, यति, ऋषि ध्यान करैत रहैत छथि, मुदा ओ हुनका सब दिश तकितो नहि छथि। जखन कृपा करैत छथिन त अचानक करैत छथिन।
कृष्णक दीवाना रसखान एक मुसलमान छलाह। एक बेरक घटना थिक। ओ अपन उस्ताद संग मक्का-मदीना जा रहल छलाह। हुनकर उस्ताद कहलखिन, “देखू! रस्ता मे हिन्दू सभक तीर्थ वृन्दावन आयत, ओतय एकटा कारी नाग रहैत अछि। अहाँ आगू-पाछू नहि देखब; नहि तऽ ओ अहाँ केँ काटि लेत। अहाँ बस हमरा पाछू-पाछू अबैत रहू। अपन दायाँ-बायाँ सेहो नहि देखब, नहि तऽ जखनहि मौका देखत, अहाँ केँ काटि लेत।”
बस, रसखान जीक मोन मे एक उत्कंठा जेकाँ जागि गेलनि जे कि हमरा ओतय कारी नाग देखाय पड़त… ओ यैह सोचैत जा रहल छलाह, एतबा मे हुनका श्रीबाँकेबिहारी संग नेह लागि गेलनि। फेर कि छल! जहिना ओ श्रीवृन्दावन अयलाह, उस्ताद हुनका फेरो कहलखिन, “रसखान! आब सावधानीपूर्वक चलब, ई हिन्दू सभक तीर्थ छी। एतहि ओ कारी नाग रहैत अछि।”
उस्तादक एतबा कहब छलनि कि हमरा लोकनिक लीलाधारी अपन लीला आरम्भ कय देलनि। कखनहुँ दाहिना त कखनहुँ बाम दिश, मीठ-मीठ बाँसुरीक धुन बजेनाय शुरू कय देलनि। दोसर दिश नूपुर केर मधुर झंकार होमय लागल। ई सब सुनिकय बेचारा रसखान जी मुग्ध भऽ गेलाह। दुनू दिश मधुर तान आर झंकार सुनिकय ओ बौरा गेलाह। हुनका सँ दायाँ-बायाँ देखने बिना नहि रहल भेलनि। अन्त मे जखन यमुनाक किनार पर पहुँचलाह त ओ एक दिश ताकि देलखिन। ओतय प्रियाजीक संग श्रीबाँकेबिहारीजीक सुन्दर छवि केर दर्शन भेलनि आर ओ मोहित भऽ उठलाह। बिसैर गेलाह अपन उस्ताद केँ, आर निहारिते रहि गेलाह ओहि प्यारा छवि केँ। अपन सुध-बुध बिसरि गेलाह, अपन ध्याने नहि रहलनि जे कतय छथि, ओहि ठाम व्रज-रज मे लोट-पोट भऽ गेलाह। हुनका मुंह सँ झाग निकलि रहल छलनि, आर ओ ताकि रहल छलाह ओहि मनोहर छवि केँ, मुदा एखन धरि तऽ प्रभुजी अन्तर्धान भऽ गेल छलाह।
कनी दूर गेलाक बाद उस्ताद पाछू दिश तकलनि। रसखान हुनका नहि देखाय पड़लनि, ओ वापस एलाह। रसखान केर दशा देखिकय बुझि गेलाह जे एकरा वैह काला नाग काटि लेलकैक। आब ई हमर मतलब के नहि रहि गेल। उस्ताद आगू बढि गेलाह।
रसखान जी केँ जखन होश एलनि त ओ वैह प्यारा मनमोहक छवि ताकि रहल छलाह अपन चारू दिश। सब सँ पुछलथि, ओ साँवरा-सलोना, मोहिनी मूर्तिवला अपन बेगम संगे कतय रहैत अछि, कियो त कहि दिअ। कियो रसखान जी केँ बिहारीजीक मन्दिरक पता देलकनि। ओ ओतय गेलाह। कियो हुनका अन्दर नहि जाय देलकनि। तीन दिन धरि भुखले-पियासले ओत्तहि पड़ल रहलाह। तेसर दिन बिहारीजी अपन प्रिय दूध-भात चाँदीक कटोरा मे लय केँ एलाह आर अपनहि हाथे खुऔलनि।
भोरे लोक सब देखलक जे कटोरा नजदीक मे राखल अछि। रसखानजीक मुंहपर दूध-भात लागल अछि। कटोरापर बिहारीजी लिखल अछि। रसखान जी केँ उठेलक। लोक हुनकर चरण-धुलि माथ पर लगेनाय शुरू केलक। ओ गली-गली गबैत फिरैथ, “बंसी बजाके, सुरत दिखाके, क्यों कर लिया किनारा…।” आइयो रसखानजीक मजार पर बहुतो रास लोक जाकय हुनकर दिव्य कृष्ण प्रेम केँ याद करैत छथि।


text:
न्यूज़ ऑफ मिथिला डेस्क : पतिक दीर्घायु के लेल करय जाए वाला लोक आस्था के पर्व वट सावित्री आइ यानि कि शुक्र दिन मनाओल जाएत. एहि पावनि मे पति के रक्षा… आयु के लेल वट वृक्ष… बरगद के गाछ के पति मानि कs पूजल जाएत अछि. अपना दिस एकरा बरसाइत सेहो कहल जाएत अछि. विवाहित स्त्री… मां… बहिन सभ पूजा के थाल लs पंखा के संग वट वृक्ष के पास जाए छथिन्ह. वट वृक्ष के चारु कात रक्षा सूत्र बांधय छथिन्ह आओर पंखा सं हवा करय छथिन्ह. मानल जाएत अछि जे वट सावित्री के पूजा कएला सं सात जन्म धरि सुहागिन रहय के आशीष मिलैत अछि. पूजा के बाद सत्यवान आओर सावित्री के कथा सेहो सुनाएल जाएत अछि.
वट सावित्री के दिन नवविवाहिता सभ मे उत्साह देखते बनैत अछि. सोलहो श्रृंगार कs गाम घर से सभ मां… बहिन… भौजी… काकी सभ वट सावित्री लग पहुंचि पूजा करय छथीह. नव-नव कपड़ा लत्ता मे सभ किछ नव बुझाएत रहैत अछि. उपवास सेहो राखय छथीह. खएबो करय छथीह त बिना नून के…फीका… मिष्टान सभ…फल सभ. खीर बनाएल जाएत अछि. नवविवाहिता सभ के त सासुर सं पूरा भार-चंगैड़ा आबैत अछि. ओहि मे साड़ी आओर कपड़ा संग श्रृंगारके सामान सभ रहैत अछि. पूजा के सामान रहैत अछि. नीक घर मे गहना-गुड़िया सेहो आबैत अछि. सासुर के कपड़ा पहिन पूजा करय जाए छथिन्ह. रंगीन धाना के रक्षा सूत्र बांधि गाछ सं गला मिलि… प्रणाम करि घर आबि जाए छथिन्ह. कई ठाम जतय महिला सभ वट वृक्ष के पास नहिं जा पाबय छथिन्ह ओ गाछ के टहनी तोड़ि आंगन मे रोपी पूजा क लैत छथिन्ह. जेना दिल्ली सन टाउन मे छठ पार्क मे मना लेल जाएत अछि.
एहि पावनि मे गाम घर मे त नव विवाहिता के पति सेहो आबय छथिन्ह. पाहुन सभ लाल धोती… उज्जर रेशमी कुर्ता… लाल पाग पहिन पूजा के दौरान संग रहय छथिन्ह. पूजा के बाद फुलाएल चना… हलवा… फल प्रसाद मे देल जाएत अछि. महिला सभ अपन -अपन खोइंचा मे ई प्रसाद लs घर जाए छथिन्ह.


text:
कथा
– अंजू झा
कमलकांत बाबू विनम्र स्वभाव के अपन माटि-पानि सं जुड़ल उच्च सरकारी अधिकारी छैथ। परिवार में पत्नी शोभा आ एकमात्र संतान किसलय छथिन। किसलय एखन अविवाहित छथिन। चार्टर्ड अकाउंटेंट किसलय लेल दिन-राति विवाहक लेल अनेकों प्रस्ताव अबैत छैन। लेकिन कमलकांत बाबू मोनेमोन अपन मित्र के सुंदर, मेधावी, शालीन हंसमुख मिलनसार स्वभाव के बेटी संग पुत्र के विवाह तय केने छैथ। कनियां के सेहो बुझल छैन।
एक दिन कमलकांत बाबू बालकनी में बैसल चाय पिबै छलाह। पत्नी शोभा कतौ बाहर सं एलखिन तऽ कमलकांत बाबू देखते प्रसन्न होइत बजला, वाह! आई तऽ आहांक अपन संस्कृति संग लगाव, दहेज़ पर जे भाषण छल ओ, ओहो, ओ पुछू नै, हमरा तऽ आहांक एहेन नीक विचार जे दहेज़ अभिशाप अछि, घर में लक्ष्मीरूपा पुतौह लाउ नै कि दौलतरूपी लक्ष्मी के पाछाँ भागू, सुनि कऽ आइ कतेक प्रसन्नता भेल तकर बखान नञिं कऽ सकै छी। ई सब फोन पर नै सुनि काश हम आहां के संग रहितौं। पत्नी हम्म कहैत घरक भीतर गेली आ कपड़ा बदैल बाहर एली। नोकर चाह लऽकऽ एलैन। चाह पिबैत पति सं पुछलैथ जे राकेश जी के फोन आयल छल परसू अपन बेटी वैभवी संग किसलय के विवाह तय करै लेल एताह। कमलकांत बाबू आश्चर्य सं पत्नी के देखैत बजलाह ऐं यै हम जखन किसलय के विवाह अपन लंगोटिया मित्र दीनबंधू के बेटी किशोरी सं करब तय केने छी तखन बीच में ई राकेश जी कतय सं एलाह।
“What nonsense! what do you mean कतय सं एलाह?”
“देखू अपन भाषा में बात करू हम कतेको बेर मना केने छी हमरा संग अंग्रेजी में गिटिर पिटिर नै करू। एखने आहाँ सोसायटी के पार्टी में सभ्यता संस्कृति पर भाषण दै छलौं, दहेज़ समाजिक अभिशाप अछि तकर डंका पिटै छलौं आ घर अबिते अपन गिटिर पिटिर चालू? आहाँ की कहऽ चाहै छी खुइल कऽ अपन भाषा में कहू।”
शोभा बजली, “देखू हम किसलय के जिंदगी खराब नै करबै। आहाँक दोस्त, ओ दीनहीन, जे पचास गज जमीन के घर में पाँच गोटा रहैया ओतय किन्नहु नै करबय। दाय के जे किछु छैन से खोइंछे में बला बात! हमर की प्रतिष्ठा रहत अहि कुटमैती सऽ? कहि देलौं नै त नै। हम अपन हैसियत प्रतिष्ठा के ख्याल रखैत राकेश जी के एकलौती बेटी के पुतौह बनायब। सोचियौ पाँच हजार स्क्वैर फीट में त खाली बंगला छै आर संपत्ति के त छोड़ू। हमर बेटा के जिंदगी भरिक परेशानी खत्म। यौ आहां बुते त कहियो एहन कुटुम नै भेटतै, ओतऽ सोसायटी सब में हमर समाजसेवी विचार के चर्चा अइ, जाहि कारण सामने सं ई रिश्ता भेटल।”
लेकिन कमलकांत बाबू जिद्द पकैड़ लेला जे किछु भऽ जाय हम संपत्ति के लालच में बेटा के विवाह नै करब। हम किशोरी के पुतौह मानने छी आ सैह हैत। हाँ नै पर दुनू प्राणीक बीच बहस होमय लागल।माता पिता के बीच भेल सब बात किसलय घर में ठाढ़ भऽ सुनलैथ। अपना कक्ष में आबि कऽ किछु बात सोचला फेर अपना एकटा मित्र संग फोन पर किछु बात केला। अगिला दिन किसलय सैर करै के लेल बाहर गेला कनि काल बाद हुनकर मित्र के फोन कमलकांत जी के एलैन जे दुनू गोटे के नजदीक के मंदिर में किसलय बजा रहल छैथ। जखन दुनू प्राणी मंदिर पहूंचलैन तऽ ओतय के नज़ारा देख छुब्ध भऽ गेला। ओतय दीनबंधु अपन बेटी संग सपरिवार, किसलय वरक लिवास में, मंदिर में विवाह के पूरा इंतजाम देख दंग रहि गेला। शोभा तमकैत बेटा के पुछलैन जे ई सब की छै? हम आहाँक भलाई लेल बड्ड पैघ घरक बेटी के तकने छी। किसलय माँ के पकड़ि शांत करबैत कहलैन जे देखू हम आहाँ दुनू में सं किनको एकगोटा के पसंद सं विवाह कऽ सकै छी। तऽ कियैक ने हम ओहि लड़की सं विवाह करी जाहि में हमर भलाई के संग आहूँ सभक मान सम्मान बढ़ै। माँ! राकेश जी के बेटी अपना संग दौलत जरूर लऽ कऽ एती, लेकिन जे आदर मान आहाँ के किशोरी आ हिनक परिवार सं भेटत ओ कहियो राकेश जी नै देता। एकर इतर माँ हमरा अपना पर भरोसा अछि हम राकेश जी के द्वारा देल संपत्ति अर्जित कऽ लेब लेकिन किशोरी वला संस्कार वैभवी में हेतैन की नञिं तकर कोनो साक्ष्य नहिं। भले किशोरी संपत्ति संग नहिं अनती लेकिन कि हिनक शिक्षा, संस्कार आ शालीनता के कोनो मोल नहिं?? ई #दहेज़_अनमोल
अछि माँ #अनमोल
अछि।
आहाँ दुनू गोटे के पसंद पर बहुत सोचला के बाद हम आइ किशोरी संग विवाह करै लेल दीनबंधु जी ओतय आयल छलौं लेकिन हिनकर सबके विचार जे बिना आंहाँक सहमति सं विवाह उचित नञिं। तैं आहाँ सबके बजेलौं। माँ, अहि विवाह सं आहाँक प्रतिष्ठा बढ़त। माँ, समाज के लेल आहाँ उदाहरण हैब। आब कहू आहाँके कि निर्णय??
शोभा जी कनि देर सोचलैथ आ आगू बढ़ि किशोरी के माँ के हाथ पकड़ि बजली आइ के बाद हमरा पुतौह पर अपन हक नै देखायब। ई बात सुनिते ओतय उपस्थित सब जन हँसय लगलाह।


text:
२७ सितम्बर २०२० । मैथिली जिन्दाबाद!!
दहेज मुक्त मिथिला वेबिनार – १
अपन योगदान – जमीनी अभियान
काल्हि २६ सितम्बर सन्ध्याकाल ९ बजे सँ ११ बजेक समय मे ‘अपन योगदान – जमीनी अभियान’ विषय पर दहेज मुक्त मिथिला द्वारा प्रथम वेबिनार केर आयोजन कयल गेल। एहि आयोजन मे स्वेच्छा सँ सदस्य लोकनि अपन सहभागिताक सूचना दैत जुड़लाह। काठमान्डू सँ इंजीनियरिंग केर तेसर वर्षक छात्रा प्रीति झा, सुपौल सँ वरिष्ठ समाजसेवी किशोर कुमार झा, मुम्बई मे दहेज मुक्त मिथिलाक व्हाट्सअप समूह केर संचालिका कल्याणी ठाकुर, दिल्ली सँ समूहक मौडरेटर एवं ‘लेखनीक धार’ प्रतियोगिताक संयोजिका भावना मिश्र, दरभंगा व्हाट्सअप समूहक संचालिका सह ग्रुप मौडरेटर भारती झा, ग्रुपक सक्रिय सदस्या एवं मैथिल स्वाबलम्बी कन्याक प्रतिपादक सीतामढी सँ राधिका झा अपन माँक संग, मुम्बई सँ एडवोकेट ज्योति झा एक विज्ञ सलाहकार केर तौरपर, दरभंगा सँ मैथिल युवा प्रतिनिधि जयन्त मिश्र एवं संचालक केर तौर पर हम प्रवीण नारायण चौधरी एवं श्रीमती वन्दना चौधरी सहभागी भेलहुँ। एहि मे अभय कुमार पाठक एवं विद्या नन्द चौधरी अपन नाम केर प्रस्तावना देलाक बादहु सहभागी नहि बनि सकलाह। तहिना प्रतिमा देव सेहो तकनीकी कमजोरीक चलते सहभागी नहि बनि सकलीह।
काल्हिक वेबिनार मे एक छात्र केर रूप मे प्रीति झा कोन तरहें अभियान केँ गतिमान बनौती ताहि पर विचार रखबाक संग-संग दहेज प्रथाक विद्यमान अवस्था हुनका समान युवतीक मन-मस्तिष्क मे कोन तरहें छाप छोड़ि रहल छन्हि ताहि पर विचार रखलीह। तहिना मुम्बई सन महानगर मे व्हाट्सअप समूह बनाकय कोना बेसी सँ बेसी दहेज मुक्त विवाह निष्पादित कयल जा रहल अछि ताहि विन्दु पर कल्याणी ठाकुर अपन विचार रखलीह। लेखनीक धार आ विभिन्न कला-प्रतिभा सँ भरल-पुरल कतेको लोकक संग समूह पर लाइव आबि दहेज विरूद्ध जनजागरण सँ अभियान केँ आगू बढेबाक संग भविष्य मे आरो गम्भीर आ महत्वपूर्ण योगदान देबाक विषय पर भावना मिश्र अपन विचार देलीह। तहिना भारती झा सेहो दहेज केर विषय मे लोकक मानसिकता केहेन रहल आर एहि लेल आगामी समय मे कोना बेसी सँ बेसी लोक मे जागरुकता आओत ताहि लेल स्वयं केर योगदान दैत रहबाक विन्दु पर विचार रखलीह। मुम्बई सँ ज्योति झा समय-समय पर समूह मे आबि लोक सब केँ दहेजक विरूद्ध कोना अपना केँ तैयार कयल जा सकैत अछि ताहि पर बजलीह। ओ कहलखिन जे बेसी सँ बेसी युवा-युवती मे एहि लेल जागरुकता एनाय जरूरी अछि। सुपौल सँ किशोर कुमार झा दहेज मुक्त मिथिला द्वारा एकटा आदर्श पद्धतिक विकास कय ताहि पर सब केँ अमल करेबाक दिशा मे काज करबाक जरूरत पर जोर देलनि। राधिका झा द्वारा मिथिलाक बेटी सब मे कोना आत्मबल बढत, ओ सब केना सुशिक्षित-सुसंस्कृत भऽ अपन पैर पर ठाढ भेलाक बाद विवाह करती ताहि विन्दु पर आ संगहि गाम-समाज मे निगरानी समिति ठाढ करबाक लेल सेहो बातचीत बढेबाक सम्बन्ध मे अपन विचार देलीह। राधिकाक माँ सेहो एक अभिभावक द्वारा कोना अपन बेटी केँ प्रोत्साहन दैत उचित शिक्षा आ स्वाबलम्बन केर मार्ग पर चलायल गेनाय जरूरी छैक ताहि विन्दु पर विचार देलीह।
काल्हिक वेबिनार मे २ गोट बहुत महत्वपूर्ण बात सोझाँ आयल। मिथिला केँ दहेज मुक्त बनेबाक लेल कन्यावर्ग मे शिक्षा आ स्वाबलम्बी बनबाक प्रेरणा देबाक अभियान मे तेजी अनबाक जरूरत आर दोसर जे आदर्श विवाह लेल एकटा निश्चित मानदंड तय करैत ओहि बातक गाम-गाम आ जन-जन मे प्रचारक आवश्यकता – ई दुइ बात एहि अभियान केँ जमीनी स्तर पर सफल बनायत। हालांकि संगठनक तौर पर दहेज मुक्त मिथिला ओतेक सक्षम नहि अछि तथापि विमर्शी लोकनिक एहि बात पर जोर रहलनि जे एकर जरूरत समाजक विकास लेल छैक आर एहि लेल सब कियो मिलिजुलिकय कार्य करता। कालेज केर छात्र-छात्रा सभ केँ सेहो बेसी सँ बेसी जोड़ल जेबाक कार्य लेल प्रीति झा व हुनकहि समान आरो छात्र लोकनि केँ आगू अनबाक कार्य कयल जेबाक प्रण लेल गेल।
एहि तरहक वेबिनार सँ अभियानक गतिशीलता केँ बढेबाक काज होयत, एहि वेबिनारक सैकड़ों दर्शक ई भावना अपन प्रतिक्रिया मे रखलनि। नेटवर्कक कमजोरीक कारण जयन्त मिश्र केर विचार मंच पर श्रव्य-दृश्य रूप मे नहि आबि सकल, परञ्च मैथिल युवाक रूप मे ओ वचन देलाह जे स्वयं आ स्वयं समान हजारों युवा केँ दहेज मुक्त विवाह करबाक प्रेरणा बाँटि अपन योगदान जरूर देब। तहिना मधेपुरा सँ एक युवा एहि वेबिनारक क्रम मे दहेज मुक्त विवाह करबाक वचन देलनि, संगहि मधेपुरा दिश अभियान केँ गतिमान बनेबाक लेल कार्य करता ओ सेहो गछलनि।
हरिः हरः!!


text:
एक्स किरण
एक्स-किरण या एक्स रे (X-Ray) एक प्रकार क विद्युत चुम्बकीय विकिरण छी जेकर तरंगदैर्घ्य १० से ०.०१ नैनोमीटर होएत अछी। इ चिकित्सा मे निदान (diagnostics) क लेल सर्वाधिक प्रयोग कएल जाएत अछी। इ एक प्रकार क आयनकारी विकिरण छी, जे खतरनाक सेहो छी। कतेक भाषासभ मे एकरा रॉण्टजन विकिरण सेहो कहल जाएत अछी , जे कि एकर अन्वेषक विल्हेल्म कॉनरॅड रॉण्टजन के नाम पर आधारित अछी। रॉण्टजन ईक्वेलेंट मानव (Röntgen equivalent man / REM) एकर शास्त्रीय मापक इकाई छी।
खोज[सम्पादन करी]
जर्मनी मे वुर्ट्सबर्ग विश्वविद्यालय के भौतिकी के प्राध्यापक विल्हेल्म कोनराड रंटजन १८९५ मे एक्सरे क आविष्कार केलक।
यदि कांच क नलिका मे से वायु क पंप से क्रमश: निकालल जाए आर ओहिमे उच्च विभव क विद्युद्विसर्जन कएल जाए, त दाब के पर्याप्त अल्प होएसे वायु स्वयं प्रकाशित होमए लागेत अछी। इ घटना क प्रायोगिक अध्ययन करैत समय रंटजन इ देखलक कि वायु क दाब अत्यंत अल्प होएसँ काँच क नलिका मे से जे किरणसभ आवैत अछी, ओई से बेरियम प्लैटिनोसाइनाइड के मणिभ प्रकाश दै लगैत अछी आर, नलिका क काला कागज से पूर्ण रूप से ढकै पर सेहो, पास मे रखल मणिभ द्युतिमान होएत रहैत अछी। अत: इ स्पष्ट छल कि विसर्जननलिका के बाहर जे किरणसभ आवैत अछी ओ काला कागज मे से सुगमता से पार भ सकैत अछी आर बेरियम प्लेटिनोसाइनाइड के परदा क द्युतिमान करि क विशेष गुण इ किरणसभ मे अछी


text:
समस्तीपुर, मिथिला मिरर: समस्तीपुर के दलसिंहसराय मे पिछला 14 अक्टूबर क चर्चित स्वर्ण कारोबारी रमेश प्रसादक हत्या कांडक पुलिस खुलासा कय देलक अछि। मामला मे पुलिस सुपारी किलर गोल्डेन कुमार सहित आठ अन्य अपराधी के जिला के अलग-अलग क्षेत्र मे छापामारी कय गिरफ्तार केलक अछि। गिरफ्तार अपराधी के संग सं पुलिस चारि टा देशी पिस्तौल, चारि टा कारतूस, सात टा मोबाइल सहित एक लाख नगद बरामद केलक अछि।
समस्तीपुर एसपी नवल किशोर सिंह के अनुसार स्वर्ण व्यवसायी रमेश प्रसाद हत्याकांडक पाछु जमीनी विवाद अछि, आ ओहि विवादक खातिर गोल्डेन कुमार के ओम प्रकाश चौधरी सुपारी देने छल। समस्तीपुर पुलिस के गुप्त सूचना भेटल छल जे, ताजपुर के सरसौना पंचायतक मुखिया लक्ष्मी देवीक हत्या के सुपारी पंचायतक पूर्व मुखिया सुरेश साह देलक अछि।
पुलिस कार्रवाई करैत गोल्डेन कुमार आ आठ गोट अन्य के गिरफ्तार केलक अछि। ज्ञात हो कि 14 अक्टूबर क दलसिंहसराय के घटनवाद मे दिनदहाड़े अपराधी स्वर्ण कारोबारी रमेश प्रसाद के गोली मारि कय हत्या कय देने छल। अहि दौरान एकटा ठेला चालक भरत पासवान के सेहो अपराधी \गोली मारि कय जख़्मी कय देने छल।


text:
शैलेन्द्र झा
“ दु:खक जड़ि : अनियन्त्रित मन “
————————————–
स्वभावतः मनुक्ख सदिखन खुश रहैत सुख भोगय चाहैत अछि । ओ शांतिप्रिय ,सुगम आ सफल जिनगी जीबाक आकांक्षा रखैत अछि , मुदा एहि स्थितिमे अयबाक ओ जिनगी भरि संघर्षरत आ अशान्त रहैत अछि । जिनगीक एहि यात्रामे ओकरा रंग-विरंगक उलझन सभक सामना करय पड़ैत छैक । जिनगीक एहि उलझन सभकेँ ओ जतबा सोझरयबाक प्रयास करैत अछि ओतबा आर ओझरायल जाइत छैक । अन्ततोगत्वा ओकरा बुझाइत छैक जेना ओ परिस्थितिक गुलाम अछि । ओकरा परतन्त्रताक अहसास होबय लगैत छैक । ओ एहि बन्धनकेँ तोड़ि मुक्त होबय चाहैत अछि , मुदा परिस्थितिक मजबूत बन्धनक कारणेँ आर जकड़ायल जाइत अछि । देर-सबेर ओकरा बुझबामे कोनो भाङ्गठ नञि रहैत छैक जे एहि परिस्थितिक जनक ओ स्वयं अछि ।
वस्तुत: वास्तविक ज्ञानक अभाव ओकरा एहन स्थितिमे रहबाक लेल मजबूर करैत छैक । सांसारिक चकाचौंधसँ आकृष्ट भ’ आर ओकरा भोगबाक लेल ओ लालायित भ’ उठैत अछि । बहुत संघर्ष कयलोपरान्त ओ सफलताक शीर्ष धरि अबैत अछि , मुदा सांसारिक दृष्टिकोणसँ सफलताक शीर्ष धरि अयलाक बादो ओकर अभ्यन्तरमे छटपटाहटि लगले रहैत छैक । ओकरा अहसास होबय लगैत छैक जे ओकर जीविकोपार्जन लेल अर्जित ज्ञान शांति नञि दऽ कतउ ने कतउ ओकरा अज्ञानताक दलदलमे धँसा रहल छैक । वस्तुतः एहि परिस्थितिमे अयबाक मूल कारण होइत छैक ओकर मनमौजी होयब अर्थात ओ मिथ्याभिमानक चलते मनक अनियन्त्रित चक्रव्यूहमे उलझल रहैत अछि ।
अपनाकेँ शरीरक स्तर पर मानैत ओ सदिखन भावनात्मक रूपें मनक चक्रचालिमे उलझैत रहैत अछि । अपनाकेँ कखनो तटस्थ नञि राखि पबैत अछि । ओकरा चाहिएक जे अपन भावना पर नियन्त्रण राखि परिस्थितिकेँ अपना पर हावी नञि होबय दैक , मुदा से नञि क’ पबैत अछि । अपन बुद्धिक उपयोग क’ मन पर नियन्त्रण नञि क’ पबैत अछि आ सदिखन चञ्चल मनक प्रभावमे विचलित होइत रहैत अछि ।
जिनगीक एहि उलझनकेँ सुलझेबाक लेल मनुक्खकेँ वैदिक वाङ्मयमे देल गेल वास्तविक ज्ञान आ मार्गदर्शनक अनुशरण करबाक चाही । एहि विषम परिस्थितिसँ बाहर निकलबाक लेल अर्थात चञ्चल मनकेँ ऊपर कोना नियन्त्रण कयल जाय ताहि विषयमे भगवान श्रीकृष्ण श्रीमद्भगवगद्गीतामे अर्जुनकेँ विस्तारपूर्वक बतौलनिए ।
वस्तुतः एहि भौतिक संसारमे मनुक्ख सदिखन मन आ इन्द्रियक प्रभावमे रहैत अछि । मनुक्खक सभ दु:खक जड़ि ओकर अनियन्त्रित मन थिकैक । मन सदिखन इन्द्रियतृप्तिक लेल मनुक्खकेँ उकसबैत रहैत छैक आ फलस्वरुप मनुक्ख मिथ्या अहंकारवश सुख भोगक आकांक्षामे प्रकृतिक ऊपर अपन प्रभुत्व जताबयमे फँसल रहैत अछि आ फलस्वरुप गर्तमे धँसल जाइत अछि । इन्द्रियतृप्तिक चक्करमे जे जाहि अनुपातमे लागल रहैत अछि ओ ओहि अनुपातमे एहि संसारमे फँसल रहैत अछि ।
मनुक्खकेँ अपन मनकेँ प्रशिक्षित कऽ नियन्त्रित करबाक चाही जाहिसँ ओ एहि सांसारिक चकचौंधसँ आकृष्ट भ’ अपनाकेँ दु:खक सागरमे नञि खसाबय ।
उद्धेरदात्मनात्मानं नात्मानमवसादयेत् ।
आत्मैव ह्यात्मनो बन्धुरात्मैव रिपुरात्मन: ।। ( श्रीमद्भगवगद्गीता 6.5 )
अर्थात मनुक्खकेँ चाहिएक जे ओ अपन मनक सहायतासँ अपन उद्धार करय आर अपनाकेँ नीचा नञि खसाबय । मन मनुक्खक सभसँ पैघ मित्र आ सभसँ पैघ शत्रु सेहो थिकैक ।
आब एतय प्रश्न उठैत छैक जे मनकेँ अपन मित्र कोना बनायल जा सकैत अछि ? मन कोन स्थितिमे मित्र बनैत अछि आ कोन स्थितिमे शत्रु ? एकर उत्तर भगवान श्रीमद्भगवगद्गीतामे अर्जुनकेँ बतौलनि अछि :-
बन्धुरात्मात्मनस्तस्य येनात्मैवात्मना जित: ।
अनात्मनस्तु शत्रुत्वे वर्तेतात्मैव शत्रुवत् ।। ( श्रीमद्भगवगद्गीता 6.6 )
अर्थात जे केओ मनकेँ ऊपर विजय प्राप्त कऽ नियन्त्रित कय लैत छथि हुनका लेल मन सर्वश्रेष्ठ मित्र बनि जाइत छन्हि, मुदा जे मनकेँ नियन्त्रित नञि क’ पबैत छथि , तँ मन हुनकर परम शत्रु बनि जाइत छन्हि । अविजित मन शत्रु बनि सदिखन ओकरा संगमे रहैत छैक । शत्रुक संग रहि सुकूनक जिनगी बितायब कोना सम्भव भ’ सकैत छैक ? एहन स्थितिमे मनुक्खक सुगम आ सफल जिनगीक अभिलाषा नष्ट भ’ जाइत छैक । जाधरि मन अविजित शत्रु बनल रहैत छैक ताधरि मनुक्खकेँ काम, क्रोध, लोभ, मोह इत्यादि केर आज्ञाकेँ पालन करय पड़ैत छैक , मुदा जखन मन पर विजय प्राप्त होइत छैक तँ ओकरा जिनगी सुगम लागय लगैत छैक । इच्छानुसार भगवानक आज्ञाकेँ पालन क’ पबैत अछि आ फलस्वरुप जिनगी शांतिप्रिय लागय लगैत छैक ।
वस्तुतः हरेक जीव एहि संसारमे ओहि भगवानक आज्ञा पालन करबाक निमित्ते आयल अछि ,जे जन-जनकेँ हृदयमे परमात्मा-रूपमे स्थित छथिन्ह । जखन मन एहि सांसारिक मायाक द्वारा विपथ भ’ जाइत छैक तँ मनुक्ख सांसारिक कार्यकलाप मे उलझि जाइत अछि । एकर विपरीत जखन मन नियन्त्रित होइत छैक तँ जीवात्माकेँ समक्ष भगवद्-आज्ञा पालन करबाक अलावे आर कोनो विकल्प नञि रहि जाइत छैक । ई बुझब परमावश्यक जे मनकेँ वशमे कयलोपरान्त स्वतः परमात्माक आदेशक पालन भ’ जाइत छन्हि । शुद्ध भगवद्भक्त होइतहिं संसारक द्वन्द्व जेना सुख-दु:ख, सर्दी-गर्मी , मान-अपमान इत्यादि सँ ओ अप्रभावित रहैत अछि । मनुक्खक एहि परमोच्च अवस्थाकेँ व्यवहारिक समाधि वा परमात्मा मे तल्लीन होयब कहल जाइत छैक । श्रीमद्भगवगद्गीतामे भगवान अर्जुनकेँ बतौलनि अछि :-
जितात्मन: प्रशान्तस्य परमात्मा समाहित:।
शीतोष्णसुखदु:खेषु तथा मानापमानयो: ।। ( श्रीमद्भगवगद्गीता 6.7 )
अर्थात जे मनकेँ जीत लेलक ओ निश्चित रूपें परमात्माकेँ प्राप्त क’ लेलक किएक तँ ओकरा शान्ति भेट गेल छैक । एहन अवस्थाकेँ प्राप्त कयनिहार मनुक्खक लेल सुख-दु:ख, सर्दी-गर्मी आ मान-अपमान सभ एक बराबर होइत छैक । एहि श्लोकक माध्यमसँ भगवान स्पष्ट रूपें अर्जुनकेँ इशारा कयलथिन अछि जे मात्र मनकेँ जीतय वला बद्धजीव शान्तिपूर्वक रहि सकैत अछि ।
मात्र मनकेँ ऊपर विजय प्राप्त कयलोपरान्त शान्ति भेटि सकैत छैक , मुदा व्यवहारिक जिनगीमे की ई सम्भव छैक ? एकटा आम मनुक्खक व्यवहारिक जिनगीक आकलन करैत सभक दिससँ अर्जुन भगवानकेँ प्रश्न करैत छथिन्ह जे हमरा मनकेँ वशमे करब बहुत कठिन लागि रहल अछि । भगवानक ई मार्गदर्शन हुनका बहुत दुष्कर लागल रहनि । श्रीमद्भगवगद्गीतामे अर्जुन भगवानसँ कहलथिन्ह :-
चञ्चलं हि मन: कृष्ण प्रमाथि बलवद्दृढम् ।
तस्याहं निग्रहं मन्ये वायोरिव सुदुष्करम् ।। ( श्रीमद्भगवगद्गीता 6.34 )
अर्थात हे कृष्ण ! मन तँ बहुत चञ्चल , उच्छृंखल, हठी आ अत्यधिक बलवान अछि । हमरा लगैत अछि जे हवाकेँ वशमे करबासँ बेसी कठिन अछि मनकेँ वशमे करब । एकरा वशमे करब कोना सम्भव भ’ सकैत छैक ?
वस्तुतः एहि संसारमे मनुक्खकेँ रंग-बिरंगक परिस्थितिक सामना करय पड़ैत छैक । स्वभावगत मनुक्ख बहुत संवेदनशील होइत अछि । परिस्थितिक अनुसार कखन क्रोध , विचलन आ प्रसन्नता हेतैक ई कहब मुश्किल । कोन समयमे केहन परिस्थिति सोझामे आबि ठाढ़ भ’ जेतैक ई कहब बड्ड कठिन । एहन बदलैत समस्याक संग एक समान व्यवहार करब व्यवहारिक संसारमे बड्ड दुरूह बात छैक । अर्जुन एहि सभ समस्याकेँ अकानैत भगवानसँ प्रश्न कयने रहथिन्ह । श्रीमद्भगवगद्गीतामे अर्जुनक प्रश्नकेँ समीचीन उत्तर द’ भगवान श्रीकृष्ण बद्धजीवक कल्याण हेतु मनकेँ नियन्त्रित करबाक उपाय बतौलनिए ।
यतो यतो निश्चलति मनश्चञ्चलमस्थिरम् ।
ततस्ततो नियम्यैतदात्मन्येव वशं नयेत् ।।
( श्रीमद्भगवगद्गीता 6.26 )
अर्थात चंचलता आ अस्थिरताक कारणेँ मन जखन कखनो विचलित भ’ विचरणशील होइत छैक तँ ओहन स्थितिमे मनुक्खकेँ चाहिएक जे ओकरा ओतयसँ खींचि अपना वशमे राखय । मनुक्खकेँ चाहिएक जे ओ मनक गुलाम नञि बनय । चञ्चल मनकेँ अपन बुद्धिक द्वारा नियन्त्रित कयकेँ राखय ।
कोनो योगीक योगाभ्यासक परम सिद्धि तखने होइत छैक जखन ओ मनकेँ वशमे क’ लैत अछि । वस्तुतः मन स्वभावसँ चञ्चल आ अस्थिर होइत छैक । मनुक्ख स्वयंसिद्ध तखने भ’ सकैत अछि जखन ओकर मन नियन्त्रित भ’ जाइक । जे केओ मन आ इन्द्रियकेँ वशमे क’ लैत छथि ; वएह गोस्वामी कहबैत छथि अन्यथा ओ गोदास छथि । मनकेँ ध्यानक अभ्यास कय शांत आर एकाग्रचित्त कयल जा सकैत अछि । नियमित ध्यानक अभ्याससँ मनकेँ विचलित होयबासँ रोकल जा सकैत अछि । कहबाक तात्पर्य जे मनकेँ नियन्त्रित मात्र योगाभ्यासक माध्यमसँ कयल जा सकैत अछि ।
भगवान श्रीमद्भगवगद्गीतामे मनकेँ वशमे करबाक विधि सेहो अर्जुनकेँ बतौलनि अछि :-
असंशय महाबाहो मनो दुर्निग्रहं चलम् ।
अभ्यासेन तु कौन्तेय वैराग्येन च गृह्यते ।। ( श्रीमद्भगवगद्गीता – 6.35 )
अर्थात हे महाबाहु कुन्तीपुत्र ! एहिमे कोनो सन्देह नञि जे चञ्चल मनकेँ वशमे करब अत्यंत कठिन छैक ,मुदा उपयुक्त अभ्यास आ विरक्तिक द्वारा एकरा सम्भव कयल जा सकैत अछि ।
भगवान एतय साफ-साफ अर्जुनकेँ बता रहल छथिन्ह जे मनकेँ वशमे करबाक उपाय मात्र अभ्यास आ वैराग्यसँ भ’ सकैत छैक । एतय पहिल प्रश्न उठैत छैक जे कोन चीजक अभ्यास कयलासँ ई सम्भव छैक ? ई अभ्यास मात्र भगवानक भक्ति कयलासँ सम्भव छैक । मनकेँ सभ तरहक दुश्चिन्तासँ शुद्ध करबाक लेल ई परम शक्तिशाली आ दिव्य विधि छैक । मनकेँ भगवानक ऊपर केन्द्रित कयलासँ ई स्वयं ओहि वस्तुक प्रतियें अनासक्त भ’ जाइत छैक जे मनकेँ हुनकासँ दूर ल’ जाइत होइक ।
दोसर प्रश्न उठैत छैक जे वैराग्य की थिकैक ? वैराग्यक अर्थ होइत छैक – पदार्थसँ विरक्ति आ मनकेँ ओहि सभ काजसँ विरक्त क’ लेब जकर भगवानसँ कोनो सम्बन्ध नञि छैक । भगवानक भक्ति कयलासँ मनुक्खकेँ दिव्य तुष्टिक अनुभूति होइत छैक आ शनै:-शनै: मन स्वयं सांसारिक वस्तुसँ विरक्त भ’ जाइत छैक । वैदिक वाङ्मयमे आचार्यगणक कथनानुसार मनकेँ नियन्त्रित करबाक ई सभसँ बढ़ियाँ उपचार मानल गेल अछि । भगवान स्पष्ट रूपें अर्जुनकेँ बतौलनि अछि जे जकर मन उच्छृंखल छैक ओकरा लेल आत्म-साक्षात्कार बहुत दुष्कर होइत छैक , मुदा जँ संयमित मनसँ केओ समुचित उपाय करैत अछि तँ ओकरा जिनगीमे निश्चित सफलता भेटैत छैक ।
अर्जुनक संग संवादक क्रममे उपरोक्त श्लोकक चर्चा कयकेँ श्रीमद्भगवगद्गीतामे भगवान स्पष्ट रूपें एहि बातकेँ बतौलनि अछि जे बद्धजीवक सभ दु:खक कारण ओकर अनियन्त्रित मन थिकैक एवं जिनगीकेँ सुगम आ सफल बनयबाक लेल एकरा नियन्त्रित करब परमावश्यक छैक ।


text:
विभागकेँ निदेशक डॉ. घनश्याम मिश्र कहलनि जे महासचिव पद पर निशा कुमारी आ संयुक्त सचिव केर पद लेल रिंकू कुमारी पहिनेसँ निर्विरोध चुनि लेल गेल छलीह। ओतहि अध्यक्षक पद लेल पंकज कुमार झा तीन भोंटसँ, उपाध्यक्षक लेल मुरारी कुमार चौधरी 21 भोंटसँ, प्रतिनिधिकेँ लेल आशीष कुमार झा 23 भोंटसँ, कोषाध्यक्षक लेल सुज्जवल कुमार चौधरी 34 भोंटसँ अपन समकक्ष प्रतिद्वंद्वीसँ आगाँ रहलथि। चुनाव नतीजाक घोषणा होइते परिसरमे रंग-गुलाल उड़ैय लागल। जमिकय नारेबाजी सेहो कएल गेलैक। जीतल छात्र-छात्रा सभमे खुशीक लहैर उमैर पड़ल छल।
एम्हर आब सबहक नजैर विश्वविद्यालय स्तर पर होबै बला चुनाव पर टिकल अछि जाहिमे बहुतरास छात्रसंगठन अपन खूब पसीना बहा रहल छे संगहि दिन-राति एक कय जिजानसँ लागल अछि।


text:
अप्पन परफॉरमेंस सँ सभक चहेती बनल मैथिली ठाकुर केर अगिला आओर दोसर राउंड परफॉरमेंस कैल्ह 11 मार्च शनिवार रात्रि 9 बजे से 11 बजे के बिच कखनहुँ भ' सकैत अछि। एहिबेरक दोसर राउंड केर दौरान डबल परफॉरमेंस होयत जाहिमे दुई प्रतिभागि केर लाइव परफॉरमेंस होयत। एहि बेरक परफॉरमेंस मे मैथिली ठाकुर के मुकाबला बंगालक प्रतिभागी संग होयत।
मैथिली ठाकुर समस्त मिथिलांचल वासी सँ विनती कएलन्हि अछि कि कैल्ह रात्रि 9 बजे से 11 बजे के बिच कलर्स टीवी पर प्रसारित होमै बला सिंगिंग रियालटी शो ‘राईजिंग स्टार’ मे हुनक दोसर राउंड के परफॉरमेंस जरूर देखि।
अपने के बता दी सिंगिंग रियालटी शो ‘राईजिंग स्टार’ आठ राउंड तक चलत, जाहिमे कुल 60 प्रतिभागी भाग लेना छैथ। ऑडियन्स द्वारा कायल गेल वोटिंग ऑनलाइन होयत अछि, जे की कलर्स टीवी चैनल के एंड्राइड अप्प केर जरिये कायल जायत अछि। वोटिंग करबाक लेल अपने के कलर्स टीवी के एंड्राइड एप्प क' डाउनलोड करि ओहिके अप्पन फेसबुक वा ट्विटर आईडी से लिंक करबाक होयत। जाहिक बाद अपने आसानी से 'राईजिंग स्टार' के प्रतिभागि मैथिली ठाकुर के वोट क' सकैत छी। वोटिंग जखन मैथिली ठाकुर के गीत चलत ओहि समय लगभग 1.5 मिनट धरी कायल जे सकैछ। एहि शो के जजक रूप मे शंकर महादेवन, मोनाली ठाकुर आओर दिलजित दोसांज छैथ।
मूल रूप से मधुबनी जिलाक बेनीपट्टी (उड़ेन) के रहिवासी 16 बरखक मैथिली ठाकुर के प्रारंभिक संगीतक शिक्षा-दीक्षा हुनक दादा श्री बच्चा ठाकुर व पिता रमेश ठाकुर से भेटलैन्ह। ग्रामीण परिवेश मे पलल बढ़ल मैथिली वर्तमान मे द्वारिका, दिल्ली मे परिवारक संग रहैत बाल भवन इंटरनेशनल स्कुल, द्वारिका सँ पढ़ाई क' रहल छली। अपने के बता दी कि मैथिली ठाकुर एखन धरी संगीतक क्षेत्र मे कैको विशिष्ट पुरस्कार प्राप्त क' चुकल छली। ओ राष्ट्रीय स्तर के सिंगिंग शो 'इंडियन आइडियल जूनियर-2015', सारेगामापा सहित कैको सिंगिंग रियालटी शो मे अप्पन प्रतिभा देखा चुकल छली।


text:
5500 करोड़ सं बनत 120 KM लंबा बांध
, पटना । कोसी-मेची नदी जोड़ योजना पर जनताक मुहर लागि गेल अछि। एहि योजनाक पब्लिक हीयरिंग (जन सुनवाई) केर काज पूर्ण भ गेल अछि। कोनो ठाम एकहु गोटे द्वारा एकर विरोध नहि कयल गेल अछि आ नहि कोनो आपत्ति दर्ज कयल गेल अछि। पर्यावरण प्रभाव आकलनक काम पहिने पूरा भ चुकल अछि। आब ई योजना कोनो बदलाव केने बिना केन्द्रक वन एवं पर्यावरण मंत्रालय कें पठाओल जायत। उम्मीद अछि जे एक माह मे योजना केन्द्र सरकार धरि पठा देल जायत।
केन्द्रक इन्वारमेंटल एसेसमेंट कमेटी (ईएसी) बिहार सरकारक बात मानि क कोसी-मेची नदी जोड़ योजनाक लेल एकटा मौसम में आकलन करबाक छूट देने छल। तैं ई काज मात्र छह मास मे पुरा भेल। ओना कोनो एसेसमेंट तीन मौसम केर होइत अछि।
जानकारी अनुसार केन्द्र सरकार योजना पर मुहर लगेबाक समय शर्त लगेने छल जे पर्यावरण क्लियरेंस बिहार सरकारकें लेबए पड़त। एकरे अंतर्गत ई कार्रवाई कयल गेल। मिथिला क्षेत्रक जाहि जिला सभमे लोकक विचार पर्यावरण संदर्भ मे लेल गेल ओहि मे सुपौल, सहरसा, अररिया, किशनगंज आ पूर्णिया शमिल अछि। एहि नदी जोड़ों परियोजना सं उपरोक्त जिला सभकें लाभ होयत।
बिहारक पहिल नदी जोड़ो परियोजनाक कागजी कार्रवाई लगभग पूर्ण हेबाक कगार पर अछि। ओना मूल समस्या पैसे अछि जकर समाधान एखन धरि नहि भेल अछि। राज्य सरकार बेर-बेर एहि योजना कें नेशनल प्रोजेक्ट घोषित करबाक मांग क रहल अछि। बिहारक जल संसाधन मंत्री राजीव रंजन सिंह उर्फ ललन सिंह सेहो एहि मामला पर दू बेर केन्द्र सरकार सं बात केलनि अछि। जं सफलता भेट गेल तं ठीक नहि तं फंडिंग लेल फेरो सं बिहार सरकारकें प्रयास करए पड़त।


text:
रविन्द्र कुमार चौधरी, जमशेदपुर। जुलाई ९, २०१५. मैथिली जिन्दाबाद!!
मैथिल महिला अरुणा मिश्रा केँ विश्व चैम्पियन बनि गृह-जिला जमशेदपुर आगमन भेला पर भव्य स्वागत कैल गेल अछि। लगातार १९९९ सँ भारतक सर्वश्रेष्ठ मुक्केबाज अरुणा मिश्रा झारखंड राज्यक सेहो चैम्पियन छथि। हालहि संपन्न राष्ट्रीय स्तरक मुकाबला मे सेहो अपन प्रतिद्वंद्वी इलांबम मेमथोइ केँ केरल मे पहिने कैल वादा अनुसार हरबैत अपन दुइ पुत्रीक वास्ते स्वर्ण पदक जीतबाक इतिहास फरबरी मे बनौने छलीह।
अरुणा मिश्रा झारखंड पूलिस केर नौकरीक संग-संग बिरसा बोक्सिंग सेन्टर, बिरसानगर मे मुक्केबाजीक प्रशिक्षण सेहो दैत छथि। पति चार्टर्ड एकाउन्टेन्ट आ संपूर्ण मैथिल समाज केँ हिनका पर भरपूर गर्व छन्हि। देशकेँ सेहो अरुणा अनेको बेर विदेशक धरती पर सेहो प्रतिष्ठा दियबैत संपूर्ण देश लेल प्रशंसित बेटी थिकी। अरुणा स्वयं दुइ बेटीक माय, दोसर बेटीक जन्म आइसँ अढाइ साल पहिने भेला पर ओ करीब दुइ वर्ष धरि प्रतियोगिता सब सँ दूर रहल छलीह, लेकिन पुन: वापसी करैत अपन प्रखरताकेँ ओहिना पूर्ववत् सुरक्षित राखि एकटा कीर्तिमान् स्थापित केलनि अछि। हिनका सँ सबकेँ प्रेरणा लेबाक चाही।


text: पटना। राज्य सरकार अपन कर्मी कए नव साल मे छठम वेतन क सनेस देबाक तैयारी करि रहल अछि। छठम वेतन क आलोक मे केन्द्र क भांति वेतन-भत्ता क लेल शुभकीर्ति मजुमदार क अध्यक्षता मे गठित पे-कमेटी सोमदिन अपन रिपोर्ट सरकार कए सौंप देलक अछि। चालू माह यानी दिसम्बर क अंतिम सप्ताह मे राजगीर मे कैबिनेट क होइवाला बैठक मे एकर संबंध मे निर्णय लेल जाएत। रिपोर्ट क अध्ययन क लेल मुख्य सचिव क अध्यक्षता मे कमेटी गठित करि देल गेल अछि। जाहि मे विकास आयुक्त आ वित्त विभाग क प्रधान सचिव शामिल छथि। इ कमेटी तत्काल अध्ययन करि लागू करबाक योग्य अनुशंसा क बारे मे प्रस्ताव बढ़ाउत।


text:
जनकपुरधाम।23नोवेम्बर, 2022।मैथिली जिन्दाबाद!!
प्राचीन मिथिलाक राजधानी जनकपुरधाममेँ एखनि श्रीसीताराम विवाहोत्सवक तैयारी विशेष धुमधाम सँग भ’रहल अछि। जकर अन्तर्गत आइ “नगर दर्शन” कार्यक्रम मनाओल गेल।
जानकी मन्दिरक प्राङ्गणमें आइ सांझमे सम्पूर्ण नगरबासी सबहक बीच एकटा अद्भुत,अलौकीक दृश्य देखल गेल छल। जानकी मन्दिरक सहायक महन्थ रामरोशन दास वैष्णव केर कहब अनुसार मन्दिर दिस सऽ भारत आ नेपालक अतिथि,पाहुन तहिना अयोध्या सऽ आबएबाला बाराती सभकेँ सुस्वागत लेल हम आ जनकपुरबासी आतुर छी।
विवाह पञ्चमीक अवसर पर अहिबेर प्रमुख अतिथी सतपाल सिंह रावत “सतपाल महराज “जी रहताह। सतपाल जी महराज उतराखण्ड कय पर्यटन मन्त्री सँगहि भारतीय जनता पार्टीक केन्द्रीय सदस्य समेत रहल छथि।हुनका सँग हरिद्वारक महामण्डेश्वर ईश्वर दास आ विश्व हिन्दू महासंघक महामन्त्री राजेन्द्र पंकज लगायत हजारौं बराती सभ जनकपुर आब लागल महन्थ दास जानकारी देलैन्ह।
मिथिलामेंँ श्रीसीताराम विवाहोत्सव सप्ताहव्यापी रुपमेँ मनाओल जाइत अछि। जकर पहिल दिन (23 क नोवेम्बर बुध दिन) नगरदर्शन,24 क फुलबारी लीला,25 क धनुष यज्ञ 26 क तिलकोत्सव,27क’ मटिकोर,28 क स्वयम्वर आ विवाह आ 29क रामकलेवा केर सँग यहि बेरक विवाह पञ्चमी महा महोत्सव सम्पन्न होयत।


text:
नेवार जाति
नेवाः शब्दसँ नेपालक एकटा मूलबासी भाषिक समुदायकें भुझल जाएत अछि । नेवाःसभक मूल वासस्थान काठमाडौं उपत्यका छी । [१] नेवाः कोनो जाति, जनजाति, नश्ल या धर्म विषेश नै छी । नेवाः एकटा भाषिक समुदाय सेहो छी, नेपाल-वासी (अखनक काठमाडौं उपत्यका) कें साझा संस्कृति छी । नेवाः भितर बहुतो मूल-जातिसभ अछि - (मैथिली, कन्याकुब्ज, बङ्गाली, राजस्थानी, आसामी, तिबत्ती, आदि)। नेवाः भितर सनातन धर्म अन्तर्गतक बहुत सम्प्रदायसभ अछि - (शैव, शाक्त, तान्त्र, वैदिक, वज्रयान, महायान, नाथ, वैश्नव, आदि) । नेवाः भितर ४ जाति-वर्ण (ब्राह्मण, क्षत्रीय, वैश्य, शुद्र) आ ई भितर बहुतो उप-जातिसभ रहल अछि (ज्यापू, श्रेष्ठ, क्षत्रीय, गुभाजू, उराय, सायमी, राजोपाध्याय, नाय, गथु, भा, द्यला, आदि) । ताहिना नेवाः भितर मूलत: ३ समुदाय होएत अछि - आर्य, द्रविड, मङ्गोल । नेवाः समुदाय साँस्कृतिक रूपसँ बहुत सम्पन्न जाति छी ।
थर वर्गीकरण[सम्पादन करी]
जनसङ्ख्या[सम्पादन करी]
नेवाः चाडपर्व आ जात्रासभ[सम्पादन करी]
नेवाः नाच[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "मुकारूङ बुलु, सीमित आदिवासी असीमित लोकबाजा, गोरखापत्र'", Gorkhapatra.org.np।


text:
एहिठाम के 56 टा फाटक मे जे फाटक अछि ओ सभ लोहा... इस्पात के बनल अछि. एकटा फाटक के लम्बाई 60 फीट आओर चौड़ाई 21 फीट अछि. वजन करीब 28-28 टन... एकरा लोहा के रस्सी सं ऊपर उठाएल आ गिराएल जाएत अछि. नीक सं एकरा रखरखाव नहि भेलाह पर परेशानी होएत रहैत अछि. एहि फाटक के जतय सं कंट्रोल कएल जाएत अछि ओ कंट्रोल सिस्टम सेहो करीब 21 साल सं खराब पड़ल अछि.
नवका- पुरनका लेख सर्च करु...
कोसी बराज के फाटक टूटल
कोसी बराज के बारह नम्बर फाटक टूटि गेल. फाटक के उठाबय-गिराबय वाला जे काउंटर वेट होएत अछि ओहे टूटि गेल. ओकरा टूटला सं फाटक नदी मे गिर कs तिरछा भs कs फंसि गेल अछि. एकरा टूटि कs फंसला सं बगल वाला ग्यारह नंबर फाटक सेहो फंसि गेल अछि... आओर काम करनाय बंद करि देने अछि. ई दुटा फाटक के बंद होए सं कोसी बराज के कुल चारि टा फाटक खराब भs गेल अछि.
कोसी बराज मे कुल 56 टा फाटक अछि. एहि मे दुटा फाटक त करीब 27 साल सं खराब पड़ल अछि. एकर सात आओर आठ नम्बर फाटक 1982 सं बंद अछि. लापरवाही के अंदाजा अहां एहि सं लगा सकय छी जे एहिठाम केना काज होएत अछि. 27 साल सं दुटा फाटक बेकार बंद पड़ल अछि मुदा अखन धरि ठीक नहि कएल गेल अछि. आब ओहि मे टुटा ओर बेकार भs गेल अछि... देखबाक चाही ई कहिआ तक एहिना पड़ल रहत.
असल मे ई सभ नीक सं रख-रखाव आओर मरम्मत नहि भेलाह के कारण अछि. आओर एहि ठाम जे ट्रेंड इंजीनियर... जूनियर इंजीनियर होबाक चाही... हुनकर कमी अछि. हिनका सभ के कमी के कारण एहिठामक मशीन सभ के अट्रेंड... अकुशल लोक सभ चलाबैत छथिन्ह जेहि के कारण बीच-बीच मे छोट-मोट चीज होएत रहैत अछि. जे बाद मे विस्तार ल लैत अछि. जकरा परेशानी आम लोक के भुगतय पड़ैत छनि
एहिठाम के 56 टा फाटक मे जे फाटक अछि ओ सभ लोहा... इस्पात के बनल अछि. एकटा फाटक के लम्बाई 60 फीट आओर चौड़ाई 21 फीट अछि. वजन करीब 28-28 टन... एकरा लोहा के रस्सी सं ऊपर उठाएल आ गिराएल जाएत अछि. नीक सं एकरा रखरखाव नहि भेलाह पर परेशानी होएत रहैत अछि. एहि फाटक के जतय सं कंट्रोल कएल जाएत अछि ओ कंट्रोल सिस्टम सेहो करीब 21 साल सं खराब पड़ल अछि.
एहिठाम के 56 टा फाटक मे जे फाटक अछि ओ सभ लोहा... इस्पात के बनल अछि. एकटा फाटक के लम्बाई 60 फीट आओर चौड़ाई 21 फीट अछि. वजन करीब 28-28 टन... एकरा लोहा के रस्सी सं ऊपर उठाएल आ गिराएल जाएत अछि. नीक सं एकरा रखरखाव नहि भेलाह पर परेशानी होएत रहैत अछि. एहि फाटक के जतय सं कंट्रोल कएल जाएत अछि ओ कंट्रोल सिस्टम सेहो करीब 21 साल सं खराब पड़ल अछि.
ओना तकनीकी जानकार सभ के कहनाय छनि जे फाटक के खराब भेलाह सं फिलहाल कोनो दिक्कत नहि अछि मुदा जे रफ्तार सं पानि बढ़ि रहल अछि. ओकरा देखैत त लागय अ जल्दी किछ नहि कएल गेल त परेशानी बढ़ि सकैत अछि. आओर हालात बे-संभार भs सकैत अछि. लोक के दिमाग सं अखन धरि कोसी के पिछला साल के खौफ दूर नहि भेल अछि. एहन मे एहि तरहक लापरवाही के कि कहल जाए?
सदस्यता लें टिप्पणियाँ भेजें (Atom)


text:
-:प्रवीण झा :-
अफसोस, जे साल 2019 सेहो मिथिला मैथिली के कुनो बेस नमहर उम्मेदक किरण नै देखौलक। किछु विषय पर अपन बात रखबाक कोशिश केलहुं-
मिथिला आंदोलन : अहि साल नै त कोनो संगठन नव आस जगौलक आ’ नहिएं मिथिला-मैथिली के बात कोनो स्तर पर मुख्य मुद्दा बनि सकल। किछु मैथिल लोकसभा चुनाव में भाग लेला मुदा सहयोग आ’ एकजुटता के अभाव में लड़ि नहि सकलाह। राज्यक मांग वता संस्था सब कहूं भुतला गेलाह, संगहि स्टूडेंट यूनियन अपना मूल उद्देश्य के बिसरि स्वार्थ निहित मार्गदर्शन में पड़ि के अवनति के रस्ता पर अहि। आपसी कलह आ’ जल्दी नेता बनबाक ललक सम्बन्धी चेतावनी पछिलो साल देने रहियनि, मुदा हम महत्वपूर्ण नै। स्टूडेंट यूनियन के मात्र 5% सदस्य यूनियनक उद्देश्य पर कायम छथि…. विशेष गप्प सं लोक परिचिते छैथ।
साहित्य : मिथिला में साहित्य के नाम पर ई साल अवनति के मिसाल रहत। संभवत: मिथिला में नब साहित्य साहित्य कम, पुरस्कार आ’ सम्मान लेल अपना कें मजबूत करैत घोषणापत्र बेसी बुझना जाइत अछि। देख रहल छी जे एत्तेक घटिया स्तरक नब साहित्य छापल जा रहल अछि जे पाठक एकरे मैथिली साहित्य मानि किछु प्रतिशत उपलब्ध नीक साहित्य सेहो नै पढ़ि रहल छथि। ई परिपाटि रुकनाय अत्यावश्यक अछि। आब ओ समय आबि गेल छैक जखन क्वांटिटी के छोड़ि क्वालिटी पर ध्यान देनाई जरूरी छैक। अहि कार्य में लेखक, संपादक, प्रकाशक आ’ पाठक के सहयोग अवश्यम्भावी टा अहिये, लेखक के जिम्मेवारी सब सं बेसी…. फेसबुक पर किछु लाइक के आधार पर अपना अधखिज्जू रचना के कालजयी मानि प्रकाशक लग नै दौगी। किछु युवा नि:संदेह बहुत नीक लिखि रहलाह… अहि ठाम किनको नाम लेब उचित नै, मुदा किछु छथि जिनका पर ध्यान रहैत अछि। भगवान हिनका सबके नमहर आयोजक आ’ प्रकाशक सब सं बचाबथि आ’ हिनका कात केनिहार सब सं लड़बाक शक्ति सेहो प्रदान करथि से कामना।
एकटा बात स्पष्ट क’ दी जे कविता पाठ/कवि गोष्ठी आदि के हम साहित्य नै मानैत छियैक। हमरा हिसाबे कवि गोष्ठी संघक शाखा सन विचारक आदान-प्रदान, भेंटघांट आ’ ओहि सब सं ऊपर अपना आ’अपना संस्कृति के जिबैत रखबाक के जंत्र थिक। मैथिली साहित्य में गुटबाजी पुरान बात छी। एकरा बदौलति कतेक अधखिज्जू रचनाकार जिबते पूजनीय भ’ गेला आ’ एकरा अभाव में कतेक के लोक मरणोपरांत चिन्हलक। गुटबाजी के परिणामवश समालोचना सेहो प्रभावित रहल। ई हमर निजी विचार, जे आजुक समय में गुटबाजी कम अहि आ’ निष्पक्ष समालोचना द्वारा नब लेखक के मांजल जा सकैत अछि।
आयोजन : कखनो महाकवि विद्यापति जीक नाम पर, त’ कखनो बाबा नागार्जुनक स्मृति में जेहन आयोजन सभ 2019 में भेल, अफसोस सबकें सब मिथिला-मैथिली के लिए निरर्थक आ’ जमीनी हकीकत से कोसों दूर… किनको नेता बनबै के उत्सव वा फेर अपना के नेता घोषित करबाक उत्सव मात्र। किछु आयोजन नशा आ’ खाय लेल प्रसिद्धि पओलक त’ किछ प्लेट के हिसाब में गड़बड़ी लेल। एतबा नै आब त’ दू नंबर के पाय मैनेज करबा लेल आ’ बैलेंस बढ़ेबाक लेल सेहो आयोजन होईत छैक। अहि में ओहि आयोजकक प्रयास प्रशंसनीय जे सम्मान लेल रेट लिस्ट पहिने जारी क’ दैत छथिन। बहुत ध्यान दउगेला पर कोशी विमर्श, नागार्जुन स्मृति पर्व थोड़ेक आशा जगबैत अछि मुदा सर्वश्रेष्ठ प्रयास के हकदार छथि मधुबनी लिटरेचर फेस्टिवल के आयोजन आ’ आयोजक सब। सम्मान, विद्यापति, कवि गोष्ठी आ’ नेता बनबैक धंधा सं अलग ई आयोजन विशुद्ध मिथिला-मैथिली से जुड़ल अपना में गाम घर के समेटने आ सबके अप्पन आयोजन महसूस करबाक मौका दैत अछि।
विकास : मिथिला उपेक्षित रहल अहि बात के कम से कम एक करोड़ बेर कहि चुकल होयब सब गोटे मुदा सुफल भेटब दिल्ली दूर सन। नहिएं एम्स, न कुनो इंजीनियरिंग कॉलेज आ नहिए एयरपोर्ट। ई सब त दूरक गप स्वास्थय व्यवस्था पहिने सौं और बेसी लचर, मुजफ्फरपुर में 200 बेड के अस्पताल बनबाक गप सेहो गायब आ’ रेल यातयात सेहो ओहिना जंगली सन। न कोनो क्रन्तिकारी विधायक, सांसद आ’ नहिएं कोनो नब आस। बाढ़ि के बांध फेर बाढ़िये लग बान्हल जायत। मुदा हमरा जनतबे मिथिला में पिछड़ल विकास लेल सरकार आ’ कोनो जन प्रतिनिधि से बेसी जन जागृति के अभाव सब सं बड़का कारण। लोक एखनहुं नेता आ’ अधिकारी के संपर्क मात्र सं तृप्त भ’ जाइत छथि। लोक नेता संगे फोटो खिंचा कें सबटा बिसरि जाइत छथि। जा धरि हम आहां सवाल नै पूछबेक ता’ किछ नीक सोचनाइयो पाप। हम सब राजनैतिक शक्ति के आगी डिमांडिंग नै छी, हमरा-आहा के डिमांड में एकमुश्त प्रयासक अभाव सेहो।
राजनीति : राज्य स्तर पर मिथिला के एखनहुं नेता केर अभाव अहि। ओ चाहे कोनो दल होइक, किनके मोन में प्राथमिकता मिथिला नै बल्कि स्वयं के कैरियर छन्हि। सबटा एमएलसी, विधायक वा’ सांसद मात्र अपना आका सबहक आगां नांगरि डोलबय में माहिर। दिल्ली में मिथिला के हजारों नेता छथि मुदा सब मिथिला-मैथिली मात्र कोनो पद लेल क’ रहलाह। किनको न मिथिला सं मतलब आ’ नहिएं समाजक नीक सौं। गाम घर सं आयल मैथिल एखनहुं कोनो पैरवी लेल ओहिना बौआइत छथि। दुर्भाग्य जे मिथिला सं दिल्ली धरि एक्कहु टा नेता सम्भावना जगबैत नै देखाय पड़लाह 2019 में।
(लेखक स्वतंत्र विचारक व समीक्षक छथि।)


text:
अमित आनन्द, सहरसा। अगस्त १७, २०१५. मैथिली जिन्दाबाद!!
बिहार मे विधानसभा चुनाव केर आवोहवा ओना तऽ प्रधानमंत्री मोदीक मुजफ्फरपुर केर यात्रा सँ पूर्णरूपेण जोर पकड़ि लेने अछि, मुदा १८ अगस्त हुनक सहरसा अबाइ केँ संपूर्ण मिथिलाक्षेत्र केर लोकक आँखि मे बड पैघ आशा आ विश्वास जगा रहलैक अछि। पहिने मुजफ्फरपुर मिथिलाक आर्थिक राजधानी सँ शुरु कैल चुनावी यात्रा केँ पुन: मिथिलाक आध्यात्मिक राजधानी ‘कोसीक आंगन’ सहरसा मे प्रधानमंत्री मोदी अपन दोसर आमसभा रखलनि अछि। ई स्पष्ट करैत अछि जे बिहारी राजसत्ताक उपेक्षा सँ त्रस्त उत्तर बिहार पर राष्ट्रीय जनतांत्रिक गठबंधन आ तेकर प्रमुख अंग भारतीय जनता पार्टीक अर्जुन दृष्टि पड़ि चुकल अछि। एहन अवस्था मे क्षेत्रक जनता मे आशा बढब स्वाभाविके छैक।
बिहारक परिप्रेक्ष्य आ राष्ट्रीय राजनीति मे विपक्षक भूमिका पर सेहो प्रधानमंत्रीक भाषण मे संबोधन होएबाक अपेक्षा कैल जा रहल अछि। प्रधानमंत्री द्वारा बिहार मे पूर्व मे दुइ चुनावी सभा मे एहि बातक संकेत सेहो कय देल गेल छल।
रैली क्षेत्र एखन पुलिस छावनी मे परिणति पाबि चुकल अछि। शहरक चारूकात सुरक्षा बन्दोवस्त चाक-चौबंद कय देल गेल अछि। नेपाल सँ सटल सीमा रहबाक कारण सुरक्षा व्यवस्था पड़ोसी जिला सब मे सेहो हाई एलर्ट पर राखल गेल अछि। सभा मे लाखों लोकक जमावड़ा होयबाक संभावना देखि समुचित इन्तजाम कैल गेल अछि।
कुसहा तटबंधक ध्वस्त भेल बीत गेल ७ वर्ष: सातम वर्षी पर प्रधानमंत्रीक रूप मे मोदीक यात्रा
भीमनगर कोसी बैरेज सँ उत्तर नेपालक्षेत्र मे कुसहा मे २००८ मे टूटल बाँध, ताहि सँ आयल जलप्रलय आ सहरसा क्षेत्र मे भेटल लाखों शरणार्थी केँ जीवन बचेबाक आश्रय – अनेको प्रकारक गाथा-संस्मरणक संग प्रधानमंत्री मोदी एहि अवसर पर अपन यात्रा बनौलनि अछि। बिहार सरकार द्वारा राहत कार्य मे कैल गेल कोताही आ असमानता सँ लैत पूर्वाधारक विकास आ बाढि नियंत्रणक स्थायी समाधान धरिक विषय पर रहत प्रधानमंत्रीक ध्यान। पनबिजली निर्माण सँ जल यातायात आ नदी-जुड़ाव सहित पूर्वी आ पश्चिमी मिथिला बीच सड़क तथा रेल सम्पर्क लेल राजग सरकार पहिनहि सँ सजग रहल अछि। प्रधानमंत्रीक एहि यात्रा सँ नव घोषणा होएबाक अपेक्षा सेहो कैल जा रहल अछि।
प्रधानमंत्रीक स्वागत ओहिना जेना रावणबध कय लंका जीति राम अयोध्या आयल छलाह: भाजपा कार्यकर्ता
प्रधानमंत्रीक होर्डिंग सँ पूरे सहरसा नगर पटि गेल अछि। जगह-जगह तोड़ण-द्वार केर निर्माण कैल गेल अछि। चारू तरफ मोदी-मोदी चर्चा मे अछि। सड़क केर कोनो चौक वा चौराहा सजावट सँ चूकल नहि अछि। समस्त जनमानसक मस्तिष्क मे बस प्रधानमंत्री मोदीक छवि समाहित अछि। एहि क्षेत्रक लोक मे मोदीक अपूर्व जीत सँ मानू आब नया उत्साह पसरल अछि। एहि बेर जाति या धर्म केर आधार नहि, मोदी एकमात्र आधार आ विकास टा मुद्दा होयत – एहि तरहक चर्चा सरेआम चलि रहल अछि।
सुरक्षा इन्तजाम कैल गेल चाक-चौबंद
पटेल मैदान केँ तीन-तह सुरक्षा घेरा मे राखल गेल अछि। बिना वैलिड परिचय पत्रक कियो एहि क्षेत्र मे प्रवेश नहि कय सकैत अछि। एयरपोर्ट प्रवेश पर समाचार संवाददाता सब पर सेहो रोक लगा देल गेल अछि। एयरपोर्टक दिवाल केँ श्वेत वस्त्र सँ कवर कय देल गेल अछि।
शहर मे ट्रैफिक व्यवस्था सेहो पूर्ण चौकस कय देल गेल अछि। मोदीक प्रशंसक जे गाड़ी लय केँ कार्यक्रम स्थल धरि जेबाक प्रयास करता तिनका लेल कनेक दिक्कतक सामना करय पड़तैन, कारण ४ किलोमीटर पूर्वहि सँ गाड़ी आवाजाही पर रोक लगा देल गेल अछि।
महिषीक गौतम कुमार चौधरी कहैत छथि जे यदि एतेक रास व्यवधान पार करबाक बाद प्रधानमंत्रीक दर्शन होयत तऽ टेलिविजन पर देखब बेसी पसिन करब।


text:
म्यानचेस्टर एरिना
म्यानचेस्टर एरिना इङ्ल्यान्डक म्यानचेस्टर शहरमे अवस्थित एक भितरी एरिना छी । म्यानचेस्टर सिटी सेन्टरक उत्तरमे रहल ई एरिना म्यानचेस्टर भिक्टोरिया स्टेसनक उपर निर्मित अछि ।
संयुक्त अधिराज्यमे रहल कोनो भी भितरी एरिनामे सभसँ बेसी दर्शक क्षमता भेल एरिना आ युरोपक दोसर सभसँ बेसी दर्शक क्षमता भेल एरिना याह छी । ई एरिनामे २१,००० दर्शक एक बेरमे कोनो कार्यक्रम, खेल आदी देख सकैत अछि । ई विश्वक सभसँ व्यस्त एरिनामे सँ एक छी ।अधिकतर ई एरिनामे साङ्गीतिक कार्यक्रम आ खेलक आयोजन कएल जाइत अछि ।[१] सन् १९९६ के ओलम्पिक खेल म्यानचेस्टर शहरमे आयोजन करिक लेल ई मुख्य अङ्ग छल ।
सन् २०१७ मई २२ कऽ दिन अमेरिकी गायिका अरिएना ग्रान्डक साङ्गीतिक कार्यक्रम समाप्त भेलाक बाद याह एरिनाक बाहर आत्मघाती बम बिष्फोटन भेल छल जहिमे २३ लोकक मृत्यु आ ६० लोक घाइल भेल छल ।
एरिनाक डिजाइन[सम्पादन करी]
पृष्ठभूमि[सम्पादन करी]
सन्दर्भ सामग्रीसभ[सम्पादन करी]
- ↑ "Manchester Evening News arena", smg-europe.com। Retrieved on 28 March 2008.


text:
— आभा झा
लेखनीकेँ धार- चौरचनक पाबैनकेँ चौठ चंद्र पाबैन सेहो कहल जाइत छैक। मिथिलाक संस्कृतिमें सदियों स’ प्रकृति संरक्षण और ओकर मान-सम्मानकेँ बढ़ावा देल जाइत छैक। मिथिलाक अधिकांश पाबैन-तिहार मुख्य रूप सँ प्रकृति सँ जुड़ल रहैत छैक,चाहे ओ छैठमें सूर्यक उपासना हो या चौरचनमें चन्द्रमाक पूजाक विधान। मिथिलाक संस्कृतिमें प्रकृति पूजा उपासनाकेँ विशेष महत्व छैक और एकर अपन वैज्ञानिक आधार सेहो छैक।
मिथिलामें गणेश चतुर्थीकेँ दिन चौरचन पाबैन मनाओल जाइत छैक। एहि दिन मिथिलाक लोक काफी उत्साहित रहैत छथि।लोक विधि-विधानक संग चन्द्रमाक पूजा करैत छथि।घरक महिला पूरा दिन व्रत करैत छथि और सांझक समय सूर्यास्त भेला और चंद्रमा केँ प्रकट भेला पर घरक आँगनमें सब सँ पहिने अरिपन बनाओल जाइत छैक। ओहि पर पूजा-पाठक सब सामग्री राखि क’ गणेश तथा चन्द्रमाक पूजा करैकेँ परंपरा छैक। एहि पूजामें कतेको तरहक पकवान जेना- खीर-पूड़ी, पिरूकिया,तथा मिठाई में खाजा-लड्डू तथा फलक तौर पर केरा,खीरा,
सेब,संतोला आदि चढ़ाओल जाइत छैक। घरक बुज़ुर्ग स्त्री या व्रती महिला आँगनमें बाँसक बनल डालीमें सब सामग्री राखि क’ चन्द्रमाकेँ अर्पित करैत छथिन,यानी हाथ उठबैत छथि।एहि दौरान अन्य महिला सब गीत गबैत छथि ‘ पूजाकेँ करबै ओरियान गै बहिना’, ‘ चौरचनकेँ चँदा सोहाओन ‘। ई दृश्य अत्यंत मनोरम होइत छैक। मिथिला
में चौरचन मनाबैकेँ पाछू एक खास तरहक मनोवृति छिपल अछि।मानल जाइत अछि कि एहि दिन चन्द्रमाकेँ शाप देल गेल छलनि।यैह कारण अछि कि एहि दिन चन्द्रमाकेँ देखला सँ कलंक लागैकेँ भय होइत छैक। परंपरा सँ ई कथा प्रचलित अछि कि चन्द्रमाकेँ अपन सुंदरता पर बहुत घमंड छलनि। एक बेर गणेश जी कतौ स’ भोजन करि क’ आबि रहल छलाह। रस्तामें हुनकर सोझा चन्द्रमा आबि गेलखिन। गणेश जीकेँ पैघ उदर और सूंडकेँ देखि क’ चन्द्रमा अपन सौंदर्यक अभिमानमें हँसै लगलाह। चन्द्रमाक एहि व्यवहार सँ गणेश जीकेँ क्रोध आबि गेलनि।क्रोधित भ’ गणेश जी चन्द्रमा सँ कहलखिन कि अहाँकेँ अपन रूपक अहंकार भ’ गेल अछि ताहि दुवारे हम अहाँकेँ शाप दैत छी। अहाँकेँ जे देखत ओकरा समाजमें झूठक कलंक लगतै। तखन शाप सँ मुक्ति पाबैकेँ लेल चन्द्रमा भादब मासक चतुर्थी तिथि क’ गणेश भगवानक पूजा केलनि।तखन जा क’ गणेश जी कहलखिन, “जे आजुक तिथिमें चन्द्रमाक पूजाक संग हमर पूजा करत, ओकरा कलंक नहिं लगतै”।ई प्रथा तखने सँ प्रचलित अछि।चौरचनक पूजा लोक सदियों स’ एहि अर्थमें मनबैत आबि रहल छथि।चौठचंन्द्रक पूजाक दौरान मइटक बासन, जकरा अथरा कहैत छियै ,ओहिमें दही जमाओल जाइत छैक। चौरचनक पूजाक दौरान दहीकेँ बड्ड महत्व छैक। चंद्रमाक इजोत सँ शीतलता भेटैत अछि। एहि इजोतकेँ इजोरिया कहैत छैक।भादब मास अमावश्याकेँ बाद चतुर्थी तिथि क’ लोक चन्द्रमाक पूजा करैत छथि, जाहि सँ दोष निवारण होइत छैक। चौठचंन्द्रक पूजामें एक विशेष श्लोक पढ़ल जाइत छैक-
सिंहप्रसेन मवधीत सिंहोजाम्बवताहतः
सुकुमारक मारोदीपस्तेह्षव स्यमन्तकः।।


text:
हाजीपुर:बिहारक सब अल्पावास गृह में लगातार नाबालिग लड़की के साथ दुष्कर्म और यौन शोषणक घटना सामने आइब रहल अछि। मुजफ्फरपुर और छपरा केर बाद अब हाजीपुर अल्पावास गृहक लड़की सेहो यौन शोषण केर आरोप लगेला यै। लड़की सब जिला परियोजना प्रबंधक पदाधिकारी मनमोहन प्रसाद सिंह पर यौन उत्पीड़न केर आरोप लगौउला यै। यी घटना नगर थाना क्षेत्रक बाग दुल्हन मोहल्ला के अछि। यी घटना के देखक त ऐहेन लगैत अछि कि अल्पावास गृह न भ क“यौन शोषण केंद्र” होय।
लड़की सबहक आरोप अछि कि जांच केर नाम पर डीपीओ मनमोहन प्रसाद सिंह अल्पावास गृह आइब क लड़की सबके साथ अश्लील हरकत करैय छेलैथ,और मुंह खोलैय पर उक्त लड़की के जान स मारबाक धमकी देल जाइ छल। पीड़ित लड़की एत तक कहलैथ की मना करैय पर उ एगो लड़की के कपड़ा सेहो फाइड़ देलैथ। लड़की सबके कहब अछि की आरोपीत अधिकारी अकेला कमरा में आबैत छेलैथ और हाथ पैर दबाबैय केर लेल दबाव बनाबैत छेलैथ ओर फेर अश्लील हरकत करैत छेलैथ।
अल्पावास गृहक संचालिका करूणा कुमारी के कहब अछि कि जांच केर नाम पर अधिकारी सब स्टाफ के नीचा रहबाक आदेश दैत छल और अल्पावास गृहक ऊपर केर कमरा में जांचक नाम पर अकेला चैल जाइत छल। लड़की सबहक आरोप अछि कि यी कारनामा लंबा समय स चैल रहल छल, मुदा जखन सरकारक ओर स एही अल्पावास गृह केर समस्तीपुर तबादला करैय के आदेश ऐल त ओहिके बाद लड़की अधिकारी सबके खिलाफ भड़ैक गेल और अल्पावास गृहक काला सच के उजागर क देलैथ।
गौरतलब अछि कि PMCH केर चिकित्सक केर टीम मुजफ्फरपुर केर रिमांड होम में 7 बरखक बच्ची सहित 29 गो नाबलीग केर साथ रेपक पुष्टि कैल गेल हन। जेहिके रिपोर्ट शुक्र दिन क ही मुजफ्फरपुर पुलिस केर भेज देल गेल अछि।


text: पटना। बंगलुरु क तर्ज पर जल्द पटना मे सेहो फोन काल पर ऑटो अहांक दलान पर पहुंच जाएत। प्रमंडलीय आयुक्त सुनील बर्थवाल ऑटो चालक संघ क प्रतिनिधि क संग ईजी ऑटो कम्यूनिकेशन सिस्टम क पावर प्वाइंट प्रजेंटेशन देखलाकबाद इ गप कहलथि। बर्थवाल कहला जे ईजी ऑटो सर्विस मे एकटा कॉल सेंटर बनाउल जाएत, जतए फोन करबा पर काल सेंटर पैसेंजर क बताउल पता पर ऑटो पठा देत। ओ कहला जे चालक क सीट क पाछु एलसीडी स्क्रीन लगाया जाएत, जाहि मे विभिन्न कंपनीक विज्ञापन दिखाउल जाएत। इजी ऑटो कम्यूनिकेशन सिस्टम कए एहि विज्ञापन स आय प्राप्त होएत। राहत क गप इ जे नव व्यवस्था मे शामिल होनिहार ऑटो मालिक या चालक कए अपन जेब स एक धेला खर्च नहि करबाक अछि। प्रजेंटेशन देखलाकबाद ऑटो चालक संघ क प्रतिनिधि कहला जे नव व्यवस्था क तहत ऑटो चालक आ पैसेंजर दूनू क फायदा होएत। इतबे नहि प्रमंडलीय आयुक्त कहला जे नव व्यवस्था क तहत तमाम ऑटो चालक क स्वास्थ्य बीमा कराउल जाएत। हुनकर बच्चा क लेल स्कालरशिप क व्यवस्था कैल जाएत। एकर संगहि ऑटो चालकक कनिया सब लेल स्वयं सहायता समूह बनाकए हुनको स्वरोजगार क लेल प्रेरित कैल जाएत। हुनकर द्वारा बनाउल गेल उत्पाद कंपनी क ऑटो मे राखिकए बेचल जाएत। एकरा लेल चालक कए प्रति माह पांच सौ टका क अतिरिक्त राशि देल जाएत।


text:
जं अहाँ UAE मे Dubai वा Sharjah जयबाक प्लानिंग क’ रहल छी त’ अहाँक लेल इ जनतब अत्यंत आवश्यक अछि. अहाँ टूरिस्ट वीजा पर दुबई वा शारजाह वा दुनू ठाम जयबाक प्लानिंग क’ रहल छी त’ अहाँक लग यात्रा काल एहि प्रकारक ट्रेवल इंश्योरेंस होयब आवश्यक अछि जाहिमे हेल्थ कवरेज सेहो होअय. एयर इंडिया एक्सप्रेस दिस स’ यात्री सभके इ जनतब देल गेल अछि. कोरोना वायरस महामारीके ध्यानमे रखैत कतेको देश यात्री लोकनिक लेल कतेको प्रकारक नियम जारी क’ रहल अछि.
आबू धाबी जयबाक लेल इ अछि नियम
एयर इंडिया एक्सप्रेस दिस स’ जनतब देल गेल अछि जे आबूधाबीक फेड्रल एथॉरिटी दिस स’ जनतब देल गेल अछि जे जाहि यात्री लग वैलिड रेजिडेंस वीजा अछि मात्र हुनके आबूधाबी अयबाक अनुमति देल जायत. बाकी सभ तरहक वीजा पूरा तरहे कैंसिल क’ देल गेल अछि. इ निर्देश तत्काल प्रभाव स’ लागू क’ देल गेल अछि.
नेगेटिव कोरोना रिपोर्ट होमय पर क’ सकब यात्रा
अहाँक कोनो परिजनके UAE स’ आपस भारत अयबाक अछि आ ओ शारजाह वा आबूधाबी एयरपोर्ट स’ यात्रा करयवला छथि त’ हुनका लग COVID-19 PCR test केर नेगेटिव रिपोर्ट होयब आवश्यक अछि. ज’ हुनका लग इ रिपोर्ट नहि अछि त’ हुनका यात्रा नहि करय देल जायत. UAE MOH दिस स’ शारजाह एयरपोर्टक लेल एहि नियमके तत्काल प्रभाव स’ लागू क’ देल गेल अछि.
सेनेटाइजरके ल’ पैघ छूट
सामान्य रूप स’ फ्लाइटमे लिक्विट आइटम जेना जैल, पेस्ट आ एहि तरहक कतेको उत्पाद 100 एमएल स’ बेसी ल’ जयबाक अनुमति नहि अछि मुदा कोरोना महामारीके ध्यानमे रखैत एयर 350 एमएलक सेनेटाइजरक बोतल केबिन बैगेजमे ल’ जयबाक अनुमति देल जा रहल अछि. सेनेटाइजरक अलावा आन सभ उत्पादक लेल एखनहुँ बेसी सीमा 100 एमएल अछि.
इंडियन मोबाइल नम्बर देब अछि आवश्यक
अहाँ डोमेस्टिक फ्लाइटमे यात्रा क’ रहल छी वा देशक बाहर वंदे भारत अभियानक अंतर्गत यात्रा क’ रहन छी? अहाँके अनिवार्य रूपेँ अपन इंडियन मोबाइल नम्बर टिकट बुक करैत काल देबय पडत. एयरलाइंस दिस स’ यात्री लोकनिक रिकॉर्ड राखल जा रहल अछि जाहि स’ आवश्यकता पड़ला पर हुनका स’ संपर्क कयल जा सकय.
फ्लाइट काल ज’ अहाँके थकान, बोखार, बेचैनी वा सांसमे दिक्कत सन शिकायत रहैत अछि त’ अहाँ शांत रहू आ शीघ्र एकर जनतब केबिन क्रू के दिय. फ्लाइटमे एहि तरहक स्तिथिके सम्हारबाक लेल केबिन क्रू के खास तरहक ट्रेनिंग देल गेल अछि. केबिन क्रू के एहि बातक सेहो ट्रेनिंग देल गेल अछि जे कोनो यात्रीमे ज’ कोरोना वायरसक लक्षण देखबामे अबैत अछि त’ ओहिके कोन तरहे नियंत्रित करबाक अछि.


text:
ओना त इ अखबार करीब चारि साल स अहां सबहक बीच अछि, मुदा 9 नवंबर एहि अखबार लेल एकटा खास दिन अछि। 9 नवंबर 2009 कए एकर स्वरूप मे बदलाव आयल आ इ डॉट कॉम बनि अहांक सामने अछि। बदलाव एकटा प्रक्रिया छी जे होइत रहे त नीक, एहि लेल समाद नौ नवंबर स इसमाद क नाम स अहां सबक बीच रहत। नाम मे बदलाव दू कारण स जरूरी भ गल छल। एकटा जे तकनीकी कारण स एकर साइटक नाम इसमाद राखल गेल छल ताहि लेल एकर इपेपर सेहो इसमाद रहबाक मांग उठि रहल छल। दोसर जे पिछला चारि साल मे समाद मैथिली समाचारक एकटा एहन ब्रांड बनि गेल जे कई गोटे एकरा अपना संग जोडि लेलथि। चारि साल पहिने जखन मैथिलीक पहिल इपेपर अनबाक निर्णय लेल गेल त सबस बेसी बहस एकर नाम कए ल कए भेल। मैथिली समाचार लेल लोकक मन मे मिथिला मिहिर क एहन छाप छल जे एकटा पैघ समूह ओहि स मिलैत नाम रखबाक जोर दैत रहल, जखन कि दोसर समूहक कहब छल जे नव नाम स नव लक्ष्य पैबा लेल आगू बढबाक चाही। तखन एकर नाम समाद राखल गेल। संयोग एहन भेल जे एक साल बाद कोलकाता स एकटा मैथिली दैनिक सेहो एहि स मिलैत-जुलैत नाम स बाजार मे आयल। पिछला साल मैथिलीक पहिल चैनल सौभाग्य मिथिला पर समाचार रूपक शुरू भेल, ओकर नाम सेहो समाद राखल गेल। पिछला चारि चाल मे मैथिली समाचार स समादक इ जुडाव मिथिला मिहिरक छाप स मैथिली कए एक प्रकार स अलग करि देलक। आइ तीनू समाद अपन अपन लक्ष्य कए प्राप्त करबा लेल सतत प्रयत्नशील अछि। मुदा एक दोसर स अलग रहबाक कारण कई बेर कई ठाम इ कहबा लेल तैयार रहय पडैत अछि जे ओ समाद नहि इ समाद स हम जुडल छी। एहन मे एकर नाम इसमाद सबस उपयुक्त लागल आ बदलाव क एहि मास मे समाद सेहो अपन नामक आगू इ जोडबाक फैसला लेलक अछि। ओना इसमाद क लक्ष्य मे कोनो बदलाव नहि आयल अछि आ इ एखनो बिहारक विकास लेल जमात तैयार करबाक अपन काज जारी राखत। इसमाद पिछला चारि साल मे बिहारक विकास स जुडल कईटा समाचार आन गोटे स पहिने अहां तक पहुंचेलक। दिसंबर कए इसमाद मे छपलक जे बिहार क विकास दर देश स आगू भ गेल, जखनकि इ समाचार अन्य अखबार मे जनवरी मास मे आयल। तहिना इसमाद रैयाम चीनी मिलक मालिक स साक्षात्कार ल मिथिल मे कारखाना खुलबाक जयघोष केलक। मधेपुरा रेल कारखानाक संबंध मे सेहो जानकारी देबा मे इसमाद आगू रहल। राजनीतिक ज्ञानक दावा कहियो इसमाद नहि केलक मुदा एहि विधानसभा चुनाव मे करीब दू दर्जन महिला जेना राजनीतिक समाद अहां तक पहुंचेलथि, ओ बिहार नहि बल्कि पूरा देश लेल एकटा प्रयोग छल। आइ बस शंकर मिश्रक शब्द मे एतबे कहि सकैत छी-
बालोहं जगदानन्द नमे बाला सरस्वती।
अपूर्ण पंचमे वर्षें वर्णयामि जगत्त्रयं।।


text:
वड़ोदरा
वड़ोदरा (IPA: /ʋə'ɽod̪əɾa/), (पूर्व नाम : बडौदा ) गुजरात राज्यक तेसर सबसँ बेसी जनसङ्ख्या भेल शहर छी । ई एक शहर छी जतेक महाराजा सयाजीराव विश्वविद्यालय अपन सुन्दर वास्तुकलाक लेल जानल जाइत अछि । वड़ोदरा गुजरातक एक महत्त्वपूर्ण नगर छी । वड़ोदरा शहर, वड़ोदरा जिलाक प्रशासनिक मुख्यालय, पूर्वी-मध्य गुजरात राज्य, पश्चिम भारत, अहमदाबादक दक्षिण-पूर्वमे विश्वामित्र नदीक तटमे अवस्थित अछि । वड़ोदराके बडौदा सेहो कहल जाइत अछि । एकर सबसँ पुरानो उल्लेख सन् ८१२ क अधिकारदान या राजपत्रमे अछि, जाहिमे एकरा वादपद्रक बताएल गेल अछि । ई क्षेत्रके जैनिसभक कब्जासँ मुक्त करेनिहार दोर राजपूत राजा चन्दनक नाममे शायद एकरा चन्दनवटीक नामसँ सेहो जानल जाइत छल । समय-समयमे ई शहरक नव नामकरण होइत गेल, जेना वारावती, वातपत्रक, बडैदा आ सन् १९७१ मे वड़ोदरा नाम राखल गेल ।
इतिहास[सम्पादन करी]
इतिहासमे ई शहरक पहिल उल्लेख सन् ८१२ मे ई क्षेत्रमे आबि बैसल व्यापारीसभक समयसँ भेटल अछि । सन् १२९७ मे ई प्रान्त हिन्दू शासनक अधिन हिन्दूसभक वर्चस्वमे छल । ईसाई यूगक प्रारम्भमे ई क्षेत्र गुप्तवंशक साम्राज्यक अधीन छल । भयङ्कर युद्धबाद, ई क्षेत्रमे चालुक्य वंशक सत्ता कायम भेल आ एकर आधिन भऽ गेल । अन्तमे, ई राज्यमे सोलङ्की राजपूतसभ कब्जा केलक । ई समयधरि मुस्लिम शासन भारत वर्षमे फैलल छल आ देखते देखते वड़ोदराक सत्ताक बागडोर दिल्लीक सुल्तानसभक हात चलि गेल । वड़ोदरामे दिल्लीक सुल्तानसभ एक लम्बा समयधरि शासन केलक, जाबे धरि ओ सभ मुगल सम्राटसभद्वारा परास्त नहि भऽ गेल । मुगलसभक सबसँ पैग समस्या मराठा शाषक छल जे कनिक कनिक करि मुदा अन्ततः ई क्षेत्रमे अपन राज्य स्थापित केलक आ ई मराठा वंश गाइकवाडक राजधानी बनल । सर सयाजी राव गाइकवाड (१८७५-१९३९) III, एहि वंशक सबसँ सक्षम आ लोकप्रिय शासक छल आ ओ ई क्षेत्रमे बहुतेक सरकारी आ नौकरशाही सुधार करैमे सफल भेल । ब्रिटिश राजक समयमे भारतक बहुतेक क्षेत्रमे ब्रिटिशसभक प्रभाव छल मुदा बडोदरा भारतक स्वतन्त्रताधरि एक शाही राज्य बनल रहल । बहुतेक अन्य रियासतसभ जका, बडोदरा राज्य सेहो सन् १९४७ मे गणतन्त्र भारतमे शामिल भऽ गेल ।
उद्योग[सम्पादन करी]
ई शहरमे उत्पादित होमएवला विभिन्न प्रकारक वस्तुसभमे सूती वस्त्र तथा हथकरघा वस्त्र, रसायन, दियासलाई, मसिनसभ आ फर्नीचर शामिल अछि ।
यातायात[सम्पादन करी]
वड़ोदरा एक रेल आ मेर्ग जङ्क्सन छी तथा एतय एक विमेनस्थल सेहो अछि ।
जनसङ्ख्या[सम्पादन करी]
सन् २००१ क भारतक जनगणना अनुसार वड़ोदरा शहरक जनसङ्ख्या १३,०६,०३५ अछि आ बडोदरा जिलाक कुल जनसङ्या ३६,३९,७७५ अछि ।
सन्दर्भ सामग्रीसभ[सम्पादन करी]
- ↑ Census 2011, Indian, "Indian Census 2011"।
- ↑ Cities having population 1 lakh and above, Census 2011. censusindia.gov.in


text:
कलकत्ता/ दड़िभंगा. विगत किछु समयसं मैथिली सिनेमाक विकासक लेल किछु सजग नवतुरिया आगू आबि रहल छथि. हुनका लोकनिमे अपन भाषा, संस्कृति, कला आदिक प्रति अशेष सम्मान आ असीम प्रेम बुझना जाइछ. आइ प्रत्येक क्षेत्रमे मैथिल युवा वर्ग किछु ने किछु क’ रहल छथि. अपन मातॄभाषा आ मातृभूमिक लेल. एहने किछु मैथिल युवजन एकटा मैथिली फ़िल्म ल’ क’ आबि रहल छथि जकर नाम अछि 'प्रेम प्रतिज्ञा'.
अपन मिथिला फ़िल्म प्रोडक्शनक बैनरक नीचां बनल 'प्रेम प्रतिज्ञा' मिथिलावासी कें अपन घर-आंगन, संस्कृति आ दर्शकक मांग कें धियानमे रखैत विशेष चहटगर गीत, मधुर संगीत, हंसी-मजाक, एक्शनसं भरपूर फ़िल्म अछि. निर्माता छथि- ओम शंकर राज आ दीपक चौधरी. युवा निर्देशक चंदन मिश्र द्वारा निर्देशित एहि फ़िल्मक कथा-पटकथा आ गीत लिखने छथि दीपक दीवाना आ अनर्जित शर्मा. सुन्नर संगीत देने छथि शिव मनमोही. फ़िल्मक गीत कें अपन मधुर स्वर देने छथि विकास झा, देवानन्द झा, साक्षी, राधा पाण्डेय, आ रंजना झा. लगभग एक सय सं बेसी एलबम कए चुकल लहेरियासरायक हरिपट्टीक निवासी दीपक दीवाना मुख्य नायक आ पूजा कौशिक मुख्य नायिका छथि. नवोदित कलाकार मे ओमशंकर राज आ पलक. सह कलाकार छथि गुज्जर रंगीला, ज्ञानी रावत, हीरा देवी, चंदन राय, संजय भंडारी, आ कोमल मिश्रा. फ़िल्मक कथा ओहन व्यक्ति कें सजग क’ रहल अछि जे बेटाक मोह मे आबि बेटा-बेटीमे अन्तर क’ बेटी पर घोर अत्याचार, बालिका पर उत्पीड़न करैत अछि. फ़िल्मक शूटिंग मिथिलाक प्रमुख स्थल पर भेल अछि जाहिमे दरभंगा, मधुबनी सहित मुजफ़्फ़रपुर, वैशाली, राजगीर आदि महत्वपूर्ण स्थानक नाम अछि. फ़िल्मक विषय-वस्तु, गीत संगीत, प्रभावी अभिनय आदि देखैत ई फ़िल्म निश्चित रुपेण मिथिलाक दर्शकक बीच अपन लोकप्रियता हासिल करत. (Report/Photo : भास्कर झा)
Tags: सिनेमा


text:
दर्शन-विचार
– प्रवीण नारायण चौधरी
अपनहि हाथ मे सब बात होइछ दिन बितैत जा रहल अछि। दिन-दिन जिम्मेदारी बढ़ैत जेबाक फील (अनुभूति) सेहो भ’ रहल अछि। उच्च रक्तचाप के स्वास्थ्य सम्बन्धी समस्याक अतिरिक्त चिन्ता आ तनाव केर कतिपय स्थिति नहियो चाहैत बेर-बेर आबि जाइछ सोझाँ। एहेन सब स्थिति मे अपना मात्र केँ सन्तुलित आ नियंत्रित करबाक अलावे आन कोनो मेडिसिन (औषधि, उपाय) नहि देखाइछ। ई त भेल अपन बात।
जाहि समाज मे जन्म भेल ताहि ठाम सेहो कइएक रोग आ संक्रमण देखि आश्वस्त हेबाक बदला घबराहट बढि जाइत अछि, घोर भौतिकतावादी युग केर आगमन भेलाक कारण सँ विदेहक भूमि, भाषा, भेष, भूषण, भरोसा काफी कमजोर अवस्था केँ प्राप्त होइत देखि रहल छी। एहेन वितृष्णाक अवस्था मे राति नीन्द टूटि जाइछ त बस भगवन्नाम सुमिरन के सूत्र पर आराम भेटि गेल करैछ। मात्र प्यास लगबाक समस्या मे स्वयं केँ फँसाबी तेहेन अपरोजक त बिल्कुल नहि छी, होश कय केँ उठैत छी, ठाढ़ भ’ पानि दिश दौड़िकय जरैत कंठ आ सुखाइत मुंह केँ शान्त करबाक यत्न करैत छी।
कहबाक तात्पर्य जे सिर्फ निराशा आ नैराश्यता मे स्वयं जँ हिम्मत नहि करब त वैह बात होयत जे प्राणान्तक प्रतीक्षा मे असहाय-अथबल मृत्युशय्या मे पड़ल रहू, नर्कक भोग भोगैत रहू, अपनो परिचर्या नहि करयवला दुर्बल काया केँ चिता पर चढैत स्वयं दर्शन करैत रहू।
खुजल आँखि, हकमैत छाती, नचैत माथा, थरथराइत कर्मेन्द्रिय यानि हाथ-पैर-मुंह-देह-माथ सबटा थरथर-थरथर कँपैत रहत आ अहाँ दीन-दुःखी-बीमार जेकाँ सबटा झेलैत रहू। एहेन नहि हो ताहि लेल सजग रहनाय बड जरूरी छैक। नहि त भोगहे टा पड़त।
जाहि पवित्र भूमि ‘मिथिला’ मे जन्म लेलहुँ तेकर अवस्था मे ऊपरका सारा लक्षण उच्च रक्तचाप, तनाव, अवसाद, अनिन्द्रा, वृद्ध कारुण्य अवस्था, ई सारा विद्यमान अछि। क्षणे-क्षणे प्यास लगैत रहबाक अत्यन्त विचित्र दुःख सेहो प्रत्यक्षे देखाइत अछि। लेकिन रातिक अन्हरियाक पह फटैत देखि रहल छी। पूब दिश सँ सूर्यक लालिमाक झलकी देखा रहल अछि। लागि रहल अछि जे मिथिला शरीर मे नव प्राणक संचरण भऽ रहल छैक। उठिकय घैला सँ जल पीबाक लेल बीमार मिथिला सेहो तत्पर भऽ रहल अछि। एना लागि रहल अछि मानू एक घोंट जल अपने सँ पीबि लेत त जीवन वापस आबि जेतैक।
धियापुता सब त बानूर भऽ गेल छैक… कराहैत बुढ़बा केँ जल तक देनिहार कियो नहि छैक… लेकिन एकटा जत्था छैक जे दूर सँ भोरहरिया मे बुढ़बे दिश आबि रहलैक अछि, से कनेक धम्मक सुनाय दय रहल अछि। #जनगणाना मे अपन मातृभाषाक सम्मान लेल हल्ला करिते आबि रहल अछि, #मिथिलाराज्य लेल डीजे पर गीत लगौने गबिते-नचिते आबि रहल अछि। जन-जन केँ जगबिते आबि रहल अछि। हेतय भोर, जरूर हेतय। कतहु रुकि टा नहि जाय… एतबे टा बात छैक। चरैवेति-चरैवेति!! हरिः हरः!!


text:
केन्द्र कोसी क पुनर्वास क लेल दिए 14,800 करोड़ क पैकेज
पटना । बिहार क मुख्यमंत्री नीतीश कुमार केन्द्र सरकार स कोसी क पुनर्वास आ पुनर्निर्माण क लेल 14,800 करोड़ टका रुपए क राशि देबा क अपन मांग फेर स दोहरेलथि अछि। नीतीश पूर्वी चंपरण क बंजरिया प्रखंड स्थित सिसवनिया गाम मे बूढी गंडक नदी पर निर्मित जटवा पुल क उद्घाटन क बाद पत्रकार स गप करैत छलाह। नीतीश कहलथि जे केन्द्र सरकार द्वारा बुंदेलखंड कए सूखा स निबटबा लेल 7266 करोड़ टका क विशेष पैकेज देबाक स्वागत केलथि। ओ कहला जे केन्द्र सरकार कए बिहार क कोसी इलाका मे प्रलयंकारी बाढ स प्रभावित पांच लाख परिवार कए पुनर्वास आ पुनर्निर्माण क लेल सेहो मांगल गेल पैकेज क तत्काल स्वीकृति प्रदान करबा चाही । मुख्यमंत्री कहला जे प्रधानमंत्री मनमोहन सिंह कोसी त्रासदी कए ‘राष्ट्रीय आपदाÓ घोषित केने छलाह आ हुनकर निर्देश पर एससी झा क अध्यक्षता मे गठित टास्क फोर्स सेहो कोसी क पुनर्वास आ पुनर्निर्माण क लेल विशेष पैकेज देबाक अनुशंसा केने छल। ओ अफसोस जाहिर करैत कहला जे एहि सबहक बावजूद एक वर्ष स बेसी समय बीत जेबाक बावजूद केन्द्र बिहार कए विशेष पैकेज देबा लेल कोनो कार्रवाई नहि केलक अछि। मुख्यमंत्री कुमार झारखंड क सिंहभूम जिला क पुसैता क निकट नक्सली द्वारा बम विस्फोट करि टाटा-बिलासपुर पैसेंजर ट्रेन कए दुर्घटनाग्रस्त करबा क घटना क तीव्र निंदा करैत कहला जे एहि घटना मे यदि कोनो आओर तत्व शामिल अछि त एहन तत्व क विरूद्ध कड़ी कार्रवाई हेबाकचाही। ओ कहला जे पूरा देश मे एक लाख 10 हजार किलोमीटर रेल ट्रैक अछि आ हर एक किलोमीटर पटरी क सुरक्षा संभव नहि अछि।


text:
मागुरा जिला
मगुरा जिला (बङ्गाली: মাগুরা) बङ्गलादेशम रहल खुल्ना विभागक एक जिला छी । ई जिला राजधानी ढाका सहरसँ १७६ किलोमिटरक दुरीम अछि । एहि जिलाक मख्य यातायात बस सेवा छी । मगुरा सँऽ ढाका धरि जेवाक लेल बससँ पाँच घण्टा लागैत अछि । मगुरा जिलाम रेल यातायातक कोनो सुविधा नै अछि ।
भूगोल[सम्पादन करी]
मौसम[सम्पादन करी]
प्रशासन[सम्पादन करी]
जनशाङ्खिकि[सम्पादन करी]
अर्थतन्त्र[सम्पादन करी]
शिक्षा[सम्पादन करी]
सन्दर्भ सामग्रीसभ[सम्पादन करी]
- ↑ "प्रतिवेदन: मगुरा" (पिडिएफ), सन् २०११ राष्ट्रिय जनगणना, बङ्गलादेश राष्ट्रिय तथ्याङ्क विभाग, पृ: १९, अन्तिम पहुँच १० जून २०१७।